url: =Parish ihcih in banghiam? ~ Rev. Fr. Damian Dal :: ZOMI DAILY\nposted on 6 November 2014 at 12:26 pm Lomkholna: Article, DamianDal\nParish ihcih in banghiam?\nPawlpi Code of Canon Law sunga honghilh na ah, Parish ih cih in Christian thu ummi pawlkhat kigawm in, tucing (pastor ahih kei leh parish priest) khat ii khutsung ah aki ap, diocese akici Siadaw ukgam acing akem Siadawpi pa ii ukna nuai a, a om pawlpi khenno khat ahihi. Can. 515 §1. A parish is a certain community of the Christian faithful stably constituted in a particular church, whose pastoral care is entrusted to a pastor (parochus) as its proper pastor (pastor) under the authority of the diocesan bishop.Tua banah Parish khat ihcih pen, thuzui mite utthu, deihthu a akipia leh, aki phuankhia, akihongkhia hilo in, phuatkhiat theihna thuneihna anei ahi diocesan bishop akici Siadawukgam acing akem Siadawpi pa bek in, phuankhia thei, phiatkik thei bek hi. Ahi zongin tuabang a anasep na ah, amah (diocesan bishop) in presbyteral council aki ci, tua diocese sunga om Siampi te kipawlna ii amuhna, angaihsutna leh adeihna te hoihtak ngaimasa dinghi. Can 515§2. It is only for the diocesan bishop to erect, suppress, or alter parishes. He is neither to erect, suppress, nor alter notably parishes, unless he has heard the presbyteral council.\nHih atunga thu te in, Parish ihcih banghiam cih Canon Law sunga honghilhna ih etna hi in, ihbul phuh in, hi Canon Law khiatna agennuam ihi kei a, hi bulphuh in Parish ihcih bangci telding ihhiam cih a ennuam ihi zaw hi. Parish ihcih in, thu ummi te pawlkhat kigawm in, amau te pen Siampi khat ii khutsungah ki ap hi, ci hi. Banghangin, Siampi khutsungah ki ap sese hiam? (Canon Law agen ihih lohna thu iki phawksak kikkik nuam hi). Banghanghiam cih leh khatbek ahi (one), asiangtho (holy), mikhempeuhtawh akisai gupkhiatna bucing (catholic) ahi, Nungzuipi te tungpan kitatsatna omlo in (apostolic) hongki zomsuk Christu Topa hongpiak nuntakna thu pen, Parish akici thu ummi te pawlkhat kigawmna ah apicingtak in a om theihnang ahihi. Lamkhat panin genleng, Parish ih cih in, gupkhiatna bucing nuntakpihna mun cihna ahihi. Tua gupkhiatna bucing thuzui mite in nisim in anuntak pihtheihna dingun, tua gupkhiatna thupha te apiasawnding, ahawmsawn ding, agen khia ding, alakkhia ding Siampi khutsung ah aki ap ahihi.\nHih thuhangin, Parish ihcih in thuzui mite pumkhat leh pawlkhat suahna akilahkhiatna mun hi in, Pawlpi cih akhiatna ihmuh theihpen nazong ahihi. Parish pen kipawlna mawkmawk (associations) hi lo hi. Ei thangah zui a phuattawm theih ahi kipawl nate (charism zui a kipawlna ahi, khangno kipawlna, nupi kipawlna, thungen pawl kipawl na cih kipawlna tuamtuam te in Parish ii khiatna mialsak leh sel theilo dinghi.) leh Parish kibang thei lo hi. Parish ihcih in, tua Parish huam sunga om mikhempeuh tetawh kisai in, amau te akem siampi pa tawh pumkhat asuakna uhhangin, Pawlpi akici, khatbek ahi, Topa phuatsa Pawlpi tawh pumkhat, cikhat, sakhat, guikhat, khuakhat in kizom in kihual na mun ahihi.\nHih thuhangin, parishioners aki ci, parish sunga om thuzui mi te in, Parish pan bangngah ding cih lamet natawh\nangak te hilo in, parish bangci picing sakding, Pasian mai le mite mai ah, hih parish in bangci bangin, khatbek ahi, asiangtho, mikhempeuhtawh akisai gupkhiatna bucing ahi, Nungzuipi te tungpan hongki zomsuk Pawlpi ii Pasian nasepna bangci in kilangsak theiding ihhiam ci in, khut khat khai, khe khat khai a, mapankhawmna, nasepkhawmna, mun ahihi. Hibanga mapanga nasepna ah eimau mun, eimau vaipuak ciat (according to one’s role) ah maliam na omlo a, ma panciat ding ahihi.\n Catholic cih pen universal cihna hiziau lo hi. Catholic cih pen mikhempeuhtawh akisai gupkhiatna bucing (Catholic or Catholicity means the fullness of saving truth present and open everywhere) cih na ahihi. Catholic pen mikang pau hilo in, universal tawh akhiatna kibang thei ngeilo hi. Ahi zongin, Catholic cih kammal khiatna sungah, universal cih kihel hibek hi. Tuhun ciangin, Catholic pen universal tawh akhiatna akibanglian dan in atelkhial mitampi om thei hi (Theologically, the meaning of ‘Catholic’ is much deeper and broader than that of ‘universal’. There cannot be an identification of meaning between the two words. The term ‘Catholic’ has a meaning of ‘universal’, but is not identical.).\nRev Fr Damian Dal\nPrevious: ZCLS (Zomi Christian Literature Society) thu theihhuai pawlkhat\nNext: Zomi Genvai kipawlna kum (5) kikhoppi zaksakna\nThailand gamsung Pattani khuasung ah Bomb nihvei puakkham in mi 51 liam\nVang Ngaihno Tawh Kawlgam Nuam Ah – 1 ~ Hau Za Cin\nZomi sung ah “Ngia” tamlua ~ Pu Thangboi\nThe Greatest Generation ~ Hau Za Cin


timestamp: atn

url: =US gamsung khualzinna pawlkhat – 46 :: ZOMI DAILY\nposted on 17 February 2016 at 8:00 am Lomkholna: Article, Awnzapau\nAmerica in Britishte khutsungpan suahtakna a ngahna lungdamna ciaptehna in hih bang hong vaihawm ahihi. A kisam sum leh paai pen tangpi tangta te kiang pan huhna kingen ahih manin sum leh paai akicin pahlohna huhau in a manlangin kisem thei zok lo hi. America leh France te kipawlkhawm a vaihawmna hi a, a Statue dinna ding kingakna ding a muanhuai mahmah a kho mahmah a lam dingin America te’ vaipuak lianpi a hihi.\nAmerica bangah a muan a suan ahi mihau mahmahte leh middle class te pawl in kin bawl peuhmah lo uhhi. Awlmawh peuhmah lo uh hi. A sawt ciangin Joseph Pulitzer in a newspaper – tadinsa “The World” pan lai-at in hanthotna tampi tak a at ciangin mihau ten sum pia pah ngeiingaai a tua zawh teh kipan thei pan uhhi. A ki-ngakna ding (Pedestal) pen 1885 kumin kilam in 1886 April kha in zo siang hi. A leitung lian ah a bulpi pen aksi lim bangin bawl hi. Limsuaih leh design thuah Richard Morris Hunt ahihi. Leinuai 53ft kito suk a tua pan kipan akingaknna ding a bulcinn (foundation) a bawl hi zen hi.\nA statue pen 1884 July kha in France gamah man siang a, 1885 June kha ciangin America hong tung hi. France gamah bulh linliansa in koih a, a lungkim dikdek khitteh phelkhia kik in singkuang 214 sungah guangin tembaw tawh hong nawn uhhi. America hong tun ciangin a nennen in bulhkik leuleu uh a, kha li sungin man uhhi. A vekpi a man zawh ciangin October 28, 1886 ni in honpawi bawl uhhi. The 22nd President Grover Cleveland (1885-1889) NY in hon pawi ah kah in sanna nei pah hi. October 15, 1924 ni ciangin National Monument in kiciamteh hi.\nAthu atomkim takin:\nHuih 50 mph a nun ciangin:\nA pumpi 3 inches huang hi.\nA meilah tawi pen 5 -do-\nKumpi lukhu tungah kongvang 25 kibawl hi.\nA khut vei lam a tawi tungah (July 4, 1776) Roman lai in kigelh hi. British te tung pan suahtakna a ngah ni uh ahihi.\nA khe bul pan meilah dawn(torch) 152’2”\nAbulcin pan meilah dawn 306’8”\nAkhe tul pan a lu 111’1”\nHeight of granite pedestal 89’0”\nHeight of foundation 65’0”\nWt of Copper used in Statue 179,200 lbs\nWt of Steel used in Statue 250,000 lbs\nTotal wt of Statue 450,000 lbs(225tons)\nThickness of copper sheeting 3/32 in(2.37mm)\nNew York khuasung a ka nawk khakte uh Bridges and Tunnels te Facts & Figure keima uk nam hi a, theihhuai sa ka hih manin kong gelhthuah lai ding hi.\nPrevious: Khaikam Myo Ngah Vai\nNext: Multikulti, “utterly failed” – Angela Merkel ~ Hau Za Cin\nMuh ciil Melbourne – 19 ~ Hau Za Cin


url: =Kipawl loding kacih ~ Evan. Suangh Dal :: ZOMI DAILY\nposted on 26 April 2020 at 5:30 pm Lomkholna: News, SuanghDal, Zomi\nKilawh dinga piang hi napi a kilawh theih nadingin kipawl huan het lo hi hang. Coronavirus a kilawh loh nadingin:\n1. Mi tawh kigamla om ding (Social distancing)\n2. Khakna gi bawl ding (Lockdown)\n3. Muk tuam ding (Mask)\n4. Eimau’ inn tekah om ding (Stay at home)\n5. Khut sil den ding (Wash your hand)\n6. Khut kilen lo ding (no handshake)\nHih thute i etteh a lui zia mah pen a thak khanlawh nadingin a na kisam denzaw ahihna kimu thei hi. Old truth for a new awakening.\n1. COVID=19 kilawh loh nadingin mi tawh kigamla om a kul mah bangin thu-uppih ahi lote tawh upna maan lo i kilawh khak loh nadingin kigamla om mah a na kul tawntung ahi hi.\n2. Coronavirus a kilawh gawp loh nadingin khaktanna gi bawl ding a kul mah bangin, Christian thu-upna (doctrine) tawh kisai ah zong biakna dangte ii upkhialnate hong lut loh nadingin gi, huang, daai mah i kaih kul ahi hi. Kipawlna Pasian zah-a thupi a sate in President Trump in Mexico tawh gi dai a bawl pen a sia lam-a a muh ding uh hi loin i Christian biakna ah zong daai kisam hi hang ei cih lam ah hong muh ding uh hi zaw hi (na khat peuhpeuh positive tawh en ding na ci ta ve vua).\n3. Natna i ngah loh nadingin muktuam a kul mah bangin leitung vai thute hong sung lut loh nadingin Pasian thugente, Pawlpi kem Pastors te in a muk a kam uh Lai Siangtho Pasian’ kammal tawh a kituam a kidal den uh kul hi.\n4. Hih pulnatna i ngah loh nadingin i inn tekah om kul a cih mah bangin upkhialhna sungah lut-a i upna bulpite a taisan i hih khak loh nadingin eimau’ Pawlpi tek ah kikhawm ding, eimau’ Syate mah thu hilh sak ding, eimau upna (doctrine) ciat mah it ding, mi pawl khawng, pawi tuamtuam, thu kigenna tuamtuam khawngah tai doidoi kawikawi lo ding.\n5. Khut sil den ding a kisap mah bangin i thugen, i kalsuan zia i tawn i lam zia a dik mah hiam ci-a Lai Siangtho tawh kisil den kisit den ding.\n6. Virus i ngah loh nadingin khut kilen lo ding a kul mah bangin kikhop hun sung khawng-a na gei-a te khut na len o cih thapaite pawl virus kilawh vai lel, ahihna thute hong musak hi. A khengval-a khamitna peuh sa-a khut i kilet thapaite hong kiam ta hen.\nMi tawh a kipawl thei lote in zong kipawlna tuam mah nei veve uh-a; mi tawh kipawl thei ung a cite in zong kipawl theih loh pih tuam mah nei veve uh hi. Kipawl lo ding ka cih teh Christian te pen kipawlna masuan hi loin kipum khatna masuan hizaw hi. Coronavirus a kilawh theihna lampi ah kipawl ding hi lo-a, hong kilawh lo sak ding thukhun te ah kipumkhat ding hizaw hi.\nChristian te pen leitung mah ah zong ki-om lai ahih manin cih puatpuat ding hilo zawin leitungah ki-om lai lua zaw ahih manin Jesu Khris tawh hong kigam lasak thei khuasakziate in hong lawh loh nadingin Social distancing, lockdown, mask, stay at home, washing hand, no handshake te mah kisam hi hang cih thu hong mu sak nuam ahi hi.\nKipawl lo ding ka cih teh kipum khat ding ka cihna hi. Christian te pen a kipawl gawp dingte hi loin a kipum khat dingte hizaw hi.\nI Tuiphum upna ah kipumkhat ding, RC ten RC upna mah, SDA ten SDA upna mah, AG ten AG mah, EBC ten EBC mah, Presbyterian ten amau zia mah, eimau Pawlpi le upna ciat ah kipum khat zawh sawm lel tek ding. Kipawl sawm gawp tawh leitung vai lam kitung zaw ding-a, eimau Pawlpi ciat tawh kalsuanna pen Khris Gam a tangzai baih theih pen nading-a Pasian hong piak lampi hizaw hi. It is the best way to spread the gospel hi. I kipawl lohna te zong kipawl theih lohna vive-a zong va muh se kul lo hi. Kipawlna buai-in buai kei ni. Khris lungdamnathu eimau pawlpi ciat pan maan tak le dik taka tangko theih ding buaipih huai zaw hi.\nCOVID=19 natna a kilawh theih nadingin ih kipawl het loh mah bangin, leitung tawh hong kipawl sak thuhilhna ahi “I kibatna teng gawm kibat lohna teng hemkhia” cih thu hilhna ah i kipawlhuan het loh ding. I kibat lohna ahi, tua Jesu Khris ii tatkhiatna thu le a thawhkikna thu mah kemcing bek hi loin tangko khiat ding hi lai zaw hi. Kipawl lo ding ka cih… Evan. Suangh Dal – Zomi Daily\nPrevious: Khumbitna Manpha (Lockdown) ~ Jam Daniel\nNext: Zogam Zomite tung kihuh kipanpih ziading pulakna\nSingapore ah hongnusia Lhai Nei Kim ading huhna sum kidonsak\nItaly gamsung ah mawtaw paina lei khat kicimin mi 2 si, 2 liam ~ ZD\nVondeih Kep Ding – 152 (Dimno’ Pa)


url: =Thuthak tomkim cing Aprl 20, 2014\nA. Kachin tualgal apian kikna ahang\nKachin tualgal ahongpian kikna ahang pen abeisa hun in Kumpi Tein Sein in hi te pawl pen Kachin gambup ai ding in vai ding hikhinlo hi cih kammal gen khia ngei ahih man in tutung kikap kik na zong khawl ding cih tudong gen khia nailo ahihi cih thukan te lampan mukhiat na om ahihi. Ahi zong in KIA tawh Mitkyitna khua pi ah holiim ding hun in mipi in KIA galkap mangte liim dawn mahmah ahihi.\nB. Rohinya thu tawh kipawl thuthang gelh te Thai in man\nThai gam sung ah Rohinya thuthang tawh kipawl Thai lai leh Mikang lai in agelh Australia gam mi Mr Alan Morison leh Thai gam mi Ms Chutima Sidasathien te Thai kumpi in man uh a ahihi. Tu tadih in Thai sum tul zakhat tawh Amahkhan in khah khia kik ahih hang in maikha May 26 in thusitna thudotna nei ding uh ahihi.\nC. Pseudo-ephedrine 190Kg, India sum R 9737500/- kiman\nVankham Zaatang Pseudo-ephedrine agihna 190kg India sum in 9737500/- amanh' Aizawl Superintendent Police (SP) District Special Branch te in 18 April ni in Ngaizel veng pan man uh ahihi. Van nei te Mizo te hi in mi nga pha uh ahihi. Pseudoephedrine te pen Delhi Chandikard pan in alei uh ahi a, Kawlgam ah zuakding in agel uh ahihi cih Aizawl Post in gelh khia ahihi.\nD. Yangon Khuapi uk sung 2014-2015 Kumsum zeek zia ding\nHongtung ( 2014-2015) kumkhat ai sung Yangon khua pi uk huamsung kumsum zeek zia ding 23 April ni in kikhup na nei ding uh ahihi. Abeisa kum khat sung in Yangon khuapi uk huamsung kumsum zeekna zatna K206.062 Billion zang uh ahihi. Zogam ading in kumkhat in hizah Billion kizeek ngei nai lo ahihi.


url: =Muh ciil Melbourne – 5 ~ Hau Za Cin :: ZOMI DAILY\nMuh ciil Melbourne – 5 ~ Hau Za Cin\nposted on 30 September 2015 at 8:29 am Lomkholna: Article, Hauzacin\nMuh ciil Melbourne – 5\nZotawi Lianu leh Pi Lun te nuta (a tanu Kimno) makaihna tawh zingsang in Melbourne khuapi sung en dingin ka dingkhia pah uh a, Ringwood East meileng khawlna pan ka tuang uh hi. Meileng khawlna gei ah ui gol mahmah khat mupah ka hih manin khua lam hong phawksak a, mikang gam ah zong ui kideih mahmah himaw ka ci hi. Meileng pen India gama meilengte mah bang hi a, Bombay metro service te tawh kibangin a kong khak kihong dada a, a tung ah meikhau pai in a dei guk maw, sagih maw hong kikai daudau a, meileng khawlna a tun ding ciangin hong ku veva in hong khawl phei a, ko zong ka Myki Card uh kongkhak biangah taat phei in ka lutsuak uh a, Flinders Street dong ka tuangphei uh hi.\nKa ciah kik uh ciang zong tua mah bangin ka tuang uh a, ‘maan’ hoih nono tawh inn ka tung uh hi!\nKa muhnop mahmah uh University of Melbourne ka hawh masa uh a, muhnop kasa uh hi. Zotawi Lianu movie sungah hong kilang bek hilo in Zomi honkhat in pilna a sinna phualpi uh leh leitungah pilna sang sinna sanginn lak ah a hoih in a kithei ahih manin a mun muh limlim ding cih ka ut khat hi. Tua ahih manin ka delh pah vingveng uh a, a kiang nai meileng khawlna nai pen Flinders Street pan in kum in Tram tawh tuang leuleu in sanginn kongmai san lian ah ka tuak uh hi. Khe tawh minute 10 khawng ka pai zawh uh ciangin a compound sung ka tungphei uh a, Department of Mathematics, Department of Law, Arts, etc cihte ka tung phei uh hi. University Canteen ka tun phei uh ciang Pizza gim hong nam viauviau mah leh tawlngalo in paisuak in University Swimming Pool leh Tennis Court gei lam ka manawh suak uh a, maan khawng kila ziahziah in nuam kasa mahmah uh hi. A langlam ka pai phei uh leh tualkiak hing dipdepna mun ah nungak tangval sangnaupangte na kikhawl zeizai in naungek lah hilo cih theih gegu ‘ann peuh na kimuam’ ngaungau mawk uh a, muhtaak, mit-kham, sorry, mittai mahmah hi. Gate kongpi ka tung phei uh a, tua lam ah sing board golpi in University of Melbourne cih kigelh a, ka lutna lam uh pen a nunglam, meileng leh tram tawh kinaihna lam na hizaw gige hi. Zomi hon khat in pilna sang a sinna uh sanginn a hih manin ka va muh theih uh pen hampha ka kisa uh a, nuamsa in a campus golpi khempeuh bel ka hawl man nawn kei uh hi.\nKa lutna lam mah vuah pusuak kik dingin ka lehkik uh a, lampi ah vakhu leng naunau in sang naupangte lah vak naunau uh a, nuam mahmah hi cih hong lak hi. Tram ka tuang kik uh a, tua pan in State Library ka hawh uh hi. A sungah vak in ka hawl kawikawi uh a, mikangte in a tate uh laibu simna phual etpih, tonpih, paipih in a pattah uh ka muh ciang Zomi nupi bangzah in a tate uh pilna ngah theihna phual ah a tonpih tam cih ka ngaihsun hi. Laibu phualpi ah mite ki paipih in kihilh uh a, a neulai pan un na kipattah uh hi cih hong musak hi. Ko bel laisim ding hun tam ngahlo ka hih manun ka vak zeuzeu uh a, ka utna teng uh ka lut khit uh ciangin ka ciah pah uh hi. Hih mun ah pilna sang sinte leh thu kan nuamte in a deih uh laibu lui, kum za val khinte na ngawn mu ding cih ka ngaihsut ciang mite in a history uh lai tawh na ciamteh in na kem uh a, khangsawnte theih dingin na koihsak uh hi cih hong phawksak hi. Zomite hih gam a tunna thu bek uh hilo, Melbourne khua leh adang khua tuamtuam tunna thu khawng ni khat ni ciang kigelh in hih laibu kholna phualpi ah a kikoih hun om ding ciin ka sunmang ka gelgel hi. Tua a gelh dingte leh a koih dingte, a simkha ding te hampha ka sa khol liang hi.\nSunni hong sang pianta ahih manin gilpi zong a aw hong ngaih pianta a, tua tak ciangin ko zong Thai Restaurant ah ka thoih pah uh hi. A kong khak ka lutpih bek un zong a gim namtui za hiding hiven a om hong nuam hiaihiai a, a aw hong nem in a tha hong khiam a, hong tawldam tuam pah hi. Ka deihdeih uh vaikhak in, kaikuang, aksa, ngasa, anteh lohing leh ann leh a limsakna te ka vaikhak uh a, minute 10 khawng bek ka ngak khit uh ciangin hong tung pah liatluat hi. Mikang gam a nopna khat pen ann peuhmah Sen gam a ann te tawh kibanglo in a kicing zihziah in hong kipia a, ann zong tam in, meh zong tam a, kuang zong gol in, nek ding zong kicing diak hi. A lungsim uh zong gol cihna hipah ahih manin hih bang gam a ten khak, hih bang gam a om khak pen hamphatna leh thupha lianpi hi ciin ka ciamteh hi. A teng suak dingte hampha kasa a, a tung lai dingte zong hampha ka sakhol hi. Nek ding peuhmah kicinglah pian, hawmthawh bawl niangnuang cih omlo in a kicing zihziah in kilui den a, tua mahmah ann kam lim veve ko pawl adingin a nuam khat ahi hi. Manlah hetlo, kidam hetlo, lah kidek sese lo in ka ne hithiat uh a, ka gilpi uh zong a lungkim mahmah hi inteh hong hopih nawnlo in a om hithiatta hi.\nMelbourne Visitor Centre ah ka hawh uh ciangin ka vak laitak uh LIVE in hong lak ziahziah uh a, ka gei vua om khempeuh in zong hong munuam in hong en ngeingai uh hi. Zomi a hih nak leh mite in a mu nuam na himai hi. Mi namkim a kimna gam, khua ah zong Zomi te pen mite in hong thei nuam, hong mu nuam, hong tel nuam in hong en ngaungau uh hi. I vun san hiuhiau a, i tha lah dim a, i din lah sang lel ahih manin mite hoihsak i hih lohna ding a omlo mah hi. Mite hoihsak hih den zong a nuam veve khat hi a, ei leh ei a hoih takpi i hih ding zong a thupi mahmah khat hi. Hih Visitor Centre ah TV live feed om pen a pai khempeuh a kidawkna dingin a bawl ahih ding ka lamen a, koh pai ni a a vakkha te bel hampha tuam uh ka sa hi. Zolia melhoih ka tonpih man uh hiam bel thei keng – mite in ko video LIVE feed pen nak et mahmah uh!\nTua pan kumpite vaihawmna innpi Parliament en nuam hang ciin ka pai phei leuleu uh a, Tram ah ka tuang uh hi. Na kikhak citciat ahih manin en theilo in a gei pan ka khuadak bek uh a, a ban ah football lunglutte adingin a kipelh theilo Melbourne FC te tualpi ETIHAD STADIUM ah ka dak phei leuleu uh hi. Amau Melbourne Victory FC te pen A-League a kici Australia gam sunga football kidemna ah zong a kihel den khat ahi hi. Tua pan in mihaute tenna veng ah ka diang phei leuleu uh a, leilak ah mawtaw hoih BMW, Mercedes, LEXUS cihte kikhawlsak zihziah in a gei ah tuipi dawk om ahih manin gunkuang hoih nono na khawlsak uh a, a ut uh leh mawtaw, a ut uh leh gunkuang a tuang theite vive tenna phual ahi hi. Mihaute pen a hampha diak uh hi a, a neih a lam uh kicing diak tawh kibang hi. A deih uh a kicing ding hiam bel thei kei hang. A neih uh bel mi dang asang tamzaw leh kilawm. Leitung pen i deih a kicing ding thupi a, i neih a kicing ding zong thupi hi. I neih dinga hoihte i neih ding thupi a, i deih ding a kilawmte i deih zong thupi hi. I neih dinga kilawmlo, i deih dinga kilawmlo i lunggulh khak ding bel kidop huai. A kisamlopi in lungkham lungzin kiguat ding hikei.\nMelbourne khuapi sunga inn leh lo, khuapi sung a hoihna tengteng tu ninih sungin vak in ka en kawikawi khin uh a, hong vakpih peuhmah te deihsakna tungah ka lung uh dam, ka mai uh zong tai mahmah hi. Ahi zongin lengla do na siamnate uh ka kisuanglah phialphial uh a, ka maizum dekdek uh hi; banghang hiam cih leh nek leh dawn khat peuhpeuh a vek in hong si pahpah den mawk na hih manun nong vakpih uh zong ko adingin a thupilua khin hi napi a dangteng zong nong sik lailai uh ciang kisuanlah huai mahmah hileh kilawm hi. Ahi zongin na khempeuh a bawlpa, a piangsakpa, a zeekpa in a theihloh omlo a, note a zah tampi in thupha tawh hong vukkik ding hi cih ka thungetna uh leh ka deihsakna uh hi. Na gim na tawlnate uh note adingin thupha suak henla, na zat na beite khempeuh uh a zah tampi adingin thupha khaici hita hen.\nKhuapi lah nuam, etcim theihloh, vakvak leng a ban omom lai napi, nitak lam ciang deihsakna annkuang hong umpih dingte tawh hun kiciamsa a kihih manin ut mahmah lai tase leng a kisam kik theilo HUN delh in i nuntakna leh vaite zong geel hong kul a (tua mah zong leitung nuntak dan ding na hizaw hi), Zomite hih gam a kitunma pek pan a tun uh ciang amau private car a neih mateng uh nuamsa taka a tuanna ding uh ciin a kibawlsak, a kigelkhol meileng tungah kisuanglah hetlo in ka ihmu phei ziahziah uh a, inn tun ciangin ka ihmutna maante uh en kik in ka nuih ziahziah uh hi… Melbourne ah ni 4 omta!\nPrevious: Dahpihna thupuak ~ Tg. Kap Sian Khai\nNext: Ka muhpak US Gamthu pawlkhat (11) ~ Awn Za Pau


url: =USA ah Kawlgammi khat mawtaw Accident in si ~ ZD :: ZOMI DAILY\nposted on 31 January 2017 at 12:46 pm Lomkholna: News, Sawltak, USA, Zomi\nUSA, Maryland State sung aom Howard County sungah Biik Chong kicipa mawtaw Accident in si cih ABC News pan kiza hi. Tua Biik Chong akicipen Kawlgam, Chin State sung aom Kawlgammi khat ahihlam CCUSA DC Area te Facebook tungpan ki theisawn hi.\nAthupianzia pen Monday ni zingsanglam in Maryland State Police te’n mawtaw khat hat hawllua ahih manin, akhawlsaksawm uhleh khawlnuamlo in phengtaigawp hi. Tuaciang in Maryland State Trooper te’nzong tua mawtaw delhin aki zuihzuih laitak in Biik Chong ii mawtaw hawltawh ki phukha uh a, Biik Chong kici Kawlgammipa in asihlawh citciat ahihi.\nTua ataihkha mawtaw zong Police te’n mankhin uh a, mawtaw sungah Xanax Pills kici guihtheih zatui tang 120 khawng mukhia sawnsawn uh ahih manin, Drug Violations tawhzong thong kiatlawhtheiding uh cihi.\nPolice te genna ah Biik Chong kicipa pen kum 26 bek hipan a, Monday ni zingsang 1am hunpawl in Accident apianna mun Route 103 ah aphual ah sipah cih genkhia uhhi.\nBiik Chong pen Fast Food Restaurant khat ii Parking Lot panin Westbound 103 lamah apusuak hi a, tualaitak in Police te delh mawtaw pen Red Light ah khawllo in Biik Chong mawtaw tawh aki phukha cihi.\nBiik Chong tawh atuangkhawm Nawng Kung Lian kicipazong liam cih kiza hi. Nawng Kung Lian pen kum 44 phakhin hi.\nRelated: US in Yemen ah Al-Qaeda tawh kipawlte omna buluhin mi 30 si\nPolice te delh mawtaw ahawlpa pen Diaz-Valle kici minneikhat hi a, kum 18 bek hipan hi. Hihpa in Honda Accord mawtaw khat naikhatsung in 55 mph hatnatawh hawlnading Zone sungah 70 mph tawh hattakin atailam Traffic Police te’n atheih uhciang in delh uh a, khawlnuamlo in taikekgawp in anunung in Biik Chong kicipa in asihlawh himawk hi. ZD Sawltak #zomidaily\nPrevious: Khua ~ T. Sawm Lian\nNext: Muslim gam 7 pan gambel te lutsaklohding vai alangpang Sally Yates kitawpsak ~ TK Lian


url: =Zomi Lainatpih Huhngetna le Tangkona\nA tung a thulu tawh kizui-in USA, Taxas State, Dumas ah JBF Bawngsa bawlna Company a nasem Nu Man Lun Cing (Anlang) pen abeisa June 18, 2012 ni zingsang nasem kuan dingin inn pan a paikhiat laitak kamsiatna tawh US Highway 287 lampi tungah a tuanna uh Motor Accident tuakin, tuni ciang dong Zato ah lungkham thanem in om cih thu Zomi Nett sung tengah tangkona zakhin ciat dingin i kilamen hi. I sanggam Nu Man Lun Cing le a pasal Pa Thawng Pian Tuang (Tungzang) te in tapa thum nei uh a, tulaitak 502 S.Mered Ith, Dumas, TX - 79029 ,USA ah teng uh hi. Hih bang haksatna a tuak uh ciangin, a tate teng lah neu lai banah a lawmpa zong nasem thei nawn lo uh ahih manin, lungkham in khitui naptui tawh sih le hin kikal ah om uh hi.\nA tuahsiat zia pen a tuanna Motor pen apei langkhat kitam in, anung pan atai motor khatin phu phei pah hi. Tua bangin a phut ciangin i sanggamnu pen aphual ah sibup pahin khuaphawk nawn lo hi. Pasian huhna tawh Emergency Helicopter in Zato lam puak thei pahin, Zato a tun akipan Vanleng cial man US$ 20,000 leh zatui/ zaha kibawlna a tawm pen US$ 30,000 kim le a vekpigawm US$ 50,000 bei pelmawh dingin sazian kimukhia ci hi. Pasian huhna le a kuama ciat thungetsakna tawh noptuam lam manawh zawdeuh a, ahi zongin, a Kawng nuaisiah zawsuak in, zun le ek nangawn paithei lo hi.\nTua ahih manin, hih bang a tuahsiatna tuak i sanggamte innkuan pen Zomite' etloh donloh leh panpihna lo tawh hih a tung a sum le paii beite piakzawhna ding lametna om vetlo ahih manin, leitung mun tuamtuam a om Zomi laizom akua maciatin lainatpihna tawh panpih ciat dingin i kizawn hi. Innkuan sumlut ( Family Income) bang mahmah nei nawn lo uh ahih manin, cihna ding thei loin lungkham, mangbang in om uh hi. Tua hi in, ei innkuan sungah hih bang haksatna athuak ding bangin kingaihsun leng khasiat huai lua mahmah ahih manin, i sanggamte' lungkhamna vangik puakpih ding lunggulhna tawh WZC- Zomi Social Welfare Committee hiang khat ahi " Zomi Lainatpih Commiittee " min tawh panpihna kong ngetsak uh hi.\nHih " Zomi Lainatpih Committee " i ngimna bulpi in gam thumna tungsa Zomite' sungah gentheih haksatna le sihna, manna athuak om khak zenzen leh ei bekin i pumthuaklohna ding ngimna tawh WZC-Zomi Social Welfare Committee malakna nuai ah Lainatpihna nasepna khatin kikoih ding hi. A diakdiak in hunsawt damlote (Longtime Disability) panpih ding cih thu tawh a (74) veina WZC-EC Meeting Thukhensat No(1), (a) & (d) tungtawn in " Zomi Lainatpih Nasepna " kivaihawm khia ahi hi. Tua ahih manin tutung hih bang a tuahsiatna hong tuak i sanggamnu Man Lun Cing i maban nuntakna dingin lainatpihna takpi tawh i kizawhna zahzah ciat tawh panpih ciat ni ci-in, "Zomi Lainatpih Committee" min tawh kong zawn phapha uh hi.\nNote: Hih Zomi Lainatpih Committee i mai lam nasepzia ding tawh kisai-in, asawt loin hong kitangko khia kik pah ding hi. Tua banah tutung i Nu Man Lun Cing tuahsiatna vai tawh kisai gam tuamtuam a om Zomite in natvehna piak theihna dingin kizopna ding mi ( Contact persons) zong hong kitangko kik pah ding hi.\nZomi Lainatpih Committee InchargeThusa pi WZC Information & Publicity\nPu Thang Khawm Pau Pu Khampeek\n1009,Gryang way,Apt B. Email: khampeek@gmail.com\nbrowling green,ky-42103 Phone: 0047-46824269\nMembers:Pu Pau Lian\nPhone: 954-266-9065Email: lyan245@gmail.com\nPu MackTawngPhone: 602-696-7648Email: macktawng@gmail.com


url: =Malaysia gamsung tunai thautawh ki kaplupna tuamtuam :: ZOMI DAILY\nMalaysia gamsung tunai thautawh ki kaplupna tuamtuam\nposted on 28 July 2016 at 12:16 pm UTC+9:30 Lomkholna: Malaysia, News, Sawltak, World\nZanni July 27 ni Malaysia gamsung Setapak ah thautawh akikaplumpa pen kum 43 aphakhin khat hi a, amahpen sum leitawi (Moneylender) nasep asemkhat ahihi. Police te genna ah Setapak Central Mall gei aom Traffic Light ah a mawtaw tawh akhawllaitak akikap hi a, 16 vei kikap ciliang hi.\nMalaysia gamsung ah Motorcycle tawh hibang in akikaplum pen omzeuhzeuh denpian a, hihpen hihbang kikapna Gangland-style Shooting acihte lakah anunungpen kikaplupna ahihi. Police te’n hihbangdan lamzikpi tungah ki kaplup ziauziauna te aom nawnloh nadingin Special Task Force kaphuankhin uh a, kadalding uh ciphot hi.\nTukha kipatcillam July 06 ni inzong Real Estate Agent asem nupi kum 32 aphakhinkhat ama MPV (Multi-purpose Vehicle) sungah Motorcycle tungpanin kikaplum hi. A tanu kum 8 aphapan khatzong kikapkha himahleh silo in, liamma tawh zato tunghi.\nJune 29 ni inzong kum 40 aphakhin Businessman khat Motorcycle tungpan mahin kikap ngei hi. Kuala Lumpur – Seremban Highway tungah hi a, amah mawtaw hawllai ageipan 6 veibang kap uh himahleh silo in liamna bel ngahveve hi.\nSarawak lam ahzong June 21 ni in Miri vengsung lamkabom ah kikapna pianghi. Land Rights Activist khat ahi kum 43 aphakhinkhat Traffic Light ah a mawtaw khawlin meisan angak laitak kikaplum hi.\nHih kikaplup ziauziauna khempeuh suntangpi hi a, Motorcycle vive tawh ahi uhhi. Adangte Video aki Record kha aomlianloh hangin zanni thupiang pen CCTV panin ki Record khatcitciat ahih manin, Social Media Online tungah kithehthangpah ziahziah hi.\nZanni apa pen mawtaw sungah atuanlaitak avei leh takpan aki kap huan hi a, ataklam pan 4 vei kikap in, aveilam pan 12 vei kikap cimawk hi. Mawtaw hawlpa zong aphual ah sipah a, zato pan asitcianna ah alu, akhe leh adang muntampi ah thau kikapkhakna omkawikawi cihi.\nPolice te genna ah hipa pen akiimnai aom a meltheih te kiangah ahawhding in apai laitak aki kaplum cihi.\nHih asipa zong 2014 kum in migilo Gang tetawh kithuah ahih manin kiman ngei cih Police te’n genkhia hi.\nJuly 06 ni aki kaplum nu vaitawh kisai aki ummawhzong mi pawlkhat kimankhin cihi. Tua amatlak ah hihnu akaplumsakpa zong kihel hi. A kaplumsakpa pen Businessman khatmah hi a, asinu kiangpan in RM13 Million leitawi ngei cihi. Tua asum leitawi piakikzolo ahih manin, mi athatding in asawl cimawk hi.\nTua asawlte pen Perak State pan hi a, akaplum tegel leh avanzat thau tezong mankhin uh cihi. ZD Sawltak #zomidaily\nPrevious: Syria gamsung ah Suicide Bomb nasiaktak in kitam, mi 44 si, 140 liam\nNext: 21st Pinlong or Satanh kikimna lam ah ~ Tual Khan Suan\nA (10) veina Zomi bup Crusade Malaysia\nNepal gamsung zinling nasia mahmah, mi 1500 val sikhin\nTonh Thu (6) ~ Awn Za Pau\nBiakinn sungah mivomte 9 a kaplumpa thukhenna kipanta ~ TK Lian


url: =Tularosa Bali Top in White | REVOLVE\nfavorite Tularosa Bali Top in White\nShare Bali Top in White on Facebook (opens in a new window)\nShare Bali Top in White on Twitter (opens in a new window)\nShare Bali Top in White on Google (opens in a new window)\nRevolve Style No. TULA-WX356\nManufacturer Style No. TRX208 S19


url: =Tie Me Up Chapter 9 English – Manhwax\nTie Me Up Chapter 9 English\nRead the latest manga Tie Me Up Chapter 9 English at Manhwax . Manga Tie Me Up is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Tie Me Up Chapter 9 English, comic Tie Me Up Chapter 9 English, read Tie Me Up Chapter 9 English online, Tie Me Up Chapter 9 English chapter, Tie Me Up Chapter 9 English chapter, Tie Me Up Chapter 9 English high quality, Tie Me Up Chapter 9 English manga scan, January 24, 2021 , manhwax


url: =Peemtate! Thupha ngahte! ~ Pau Za Mung :: ZOMI DAILY\nposted on 30 June 2019 at 1:51 pm Lomkholna: Article, Pauzamung, Zomi\nPeemtate! Thupha ngahte! (Blessed are those who are Diasporas) ~ Pau Za Mung\nThupatna :: Leitung mi a kici peuhmah, Peemta cihna tawh aki pelh aki tamkei ding hi. Leitung taangthu hi taleh, Laisiangtho taangthu ah hi taleh, mite nuntakna leh khuasak zia leh dante ih ngaihsut ciangin, mi thupi, mi minthang cihte a tamzaw, ama lamhkiatna ah khangkhialo in, Peemta ahihna tawh a khangkhia te vive ana hi uh hi. Upna lamah taangtuan ih pupite ahi, Abiahang, Isaac, Zakoh, Zawtah cihte bang Peemtate vive ana hi uh hi. Elohim(Pasian) in thupha pia nuamlua ahih manin, Peemta hidingin na samkhia liang hi.\nTuamah bangin, tu laitakaa gam minthang ahi USA, Canada, Australia, Newzealand, Singapore leh Europe gamteng aa teengte bangin, a lamkiatna uh panin na lalkhia in Peemta hihna tawh ana khuasate leh asuan leh akhaakte ahi uh hi.\nZomite leh Peemtaatna\nTuhun ciangin Zomite in, Leitung mun atuam gam atuamah ih ki zel zota hi. Khatvei, Sia, U Myo Chit Singapore ah ahong hawhlai in, ka holimna khatuh ah ahong gen thu in,” No Zomite in, mun khempeuhah om kawikawi uhteh. Na omlohna uh mun leh gam om nawnlo dingin ka um hi. Khatvei, hia, North Pole, Tuikhal gam, Exkimo te gam ahi, Iceland, Norway, Denmark, Finland, Sweden gamah ka pailai in, tualai nangawn ah Zomite tawh ka ki tuak kawikawi hi,“ hong ci hi. Tuabek hikei, South Pole a kici thei, Newzealand khawngmah mah ah zong, Zomite tungin a tengzo zong, tampi takmah, ki om leuleu hi. Tua ahih leh, Zomite in zong, Peemta(Diaspora)te hi thong hilo ih hi hiam?\nPeemta! cih kammalin, ei! Zomite ngaihsutna(mindset)dan tawh ih gen ciangin, khat leh khat ih ki ko ciangin, ih zat kammal bang hileh, acih nopna a khiatna in, ahawih hetlo(negative) hong suakin, a zathuailo, a lipkhap huai, a lauhuai tawh kibang hi. Eg: Nang! Peemta pa, Khualpa, Leengnaapa bang lel tak! ih kicih ciangin tualmi hilo, khualmi, zin, leengnaa pa, mun leh gam neilo, mi vaakvai cihna tawh aki bang ahi hi.\nAhi zongin, Leitung piancilaa ki pan, Peemtate nuntak zia leh dante, telgeh, khinggkhai lehang, Zomite ngaihsutna tawh ki elpuak, ki leh bulhin, a picingaa nuntak khuasakna taktak ana hi gige thong hi.\nInnteek (Tualsuak) na\nPeemta(Diaspora) thu ih gen ding ciangin, aki telnop na dingin, Innteek, cih thu ih gen masa ding hi. Innteek ih cih ciangin, tualmi, a munngak a phual ngak, omtull, teengtull, innmun logam tawh lung nuamtak leh lungmuang takin om in teeng kinhkenh cihna ahi hi. Tuabang a hihna uh tawh ki zuiin, innteek lungsimin, Peemtate tawh tehna in, tupluat, deihdang, uukdang nei nawnlo, amau ahih nasa teng tawh lungkim lel uh ahih manin, hanciam nopna, lung hihmawhna cih om nawnlo hi. Innteek lungsim in, leengnaate tungah a lungsim uh ki phatsakna, ki saktheihna, tuate tungtawnin, leengnaate tungah zawhthawh nopna, thusimh lohna, nuaisiah nopna cihte pawl zong a neithei lai uh hi.\nPeemtaa (Diaspora) cih kammalin, BC 538 zawhciang, Israelte in Egypt gam pan a paikhiat zawhuh ciangin, mun citeng, gam citengah ki khenhthaang, ki thehthaangin a khuasak kawikawi na hanguh panaa a piangkhia, kammal ahi hi. Peemta aki cihna in, mun, inn leh lokip neilo, khuallmi, leengnaa, zin, omtulllo, midang suah, tualmi hilo, maizum leh mai ngalloh thuah cihna ahi hi.\nPeemtate ahih uh leh, khualmi ahih na uh tawh kizui in, a lungsim uh a neusa (inferiority complex) ahih baanuh ah, innteekte lungsim puakziate tung tawnin, guallelhna, simmawhna, zawnsakna, nuaisiahna cih anei uh hi\nTuabang lungsim panin, thangpaihna(a hawihlam-positive) lungsim, tuabang lungsim panin, thuaknop lohna(ma-khaan chianseih- postive)lungsim, tuabang tungtawnin hanciam nopluatna lungsim anei uh hi. Peemta lungsimin, lungnop cih om ngeilo, patauhna lungsim vomh kinhkenhin, ciktak ciangin ka kikhiin, ka kituah, ka lalkik taammaw cihtawh ki ginsa leh ki thawisa bangdan vive lungsim vomhin neilai uh hi.\nTuabang lungsim tawh ki mitsilo, ki lusu ngeilo, pilvaang leh navaak tak tawh teii sitset(alert) tawntungin khuasa uh hi. Tuabang khuasakna tungtawn in, a lungsim un omthong ngeilo in, thu a thuuk theithei in a ngaihsun uh hi. Tuabang a ngaihsutna uh tungtawnin, athak athak muhtawwm theihna, phuaktawwm theihna(innovative, initiative, creative, inventive, discovery) leh hih ngamna(venturous) cihte pawl ki patna ahi hi. Tuabangaa ahihnate in, khantohna ding maa aki patna leh aki honna ahi hi.\nKeima tuakngei thu\nHihbang innteek leh leengnaa(peemta)te nuntak zia aki teltheihna dingin keima tuahkhak thute kong gen ding hi. Ka neulai un ka khua uh ah, Zolai tan 4- ciang a om hi. Muizawl khuaah sang om nailo ahih manin, khangno pawlkhatte, ka khua uh ah ki nilehin, sang hong kahuh hi. Amau zingsang aak-masa-khuan bangin hong ki panuh aa, ka khua uh ahong tun ciangin, ko ka na tho naikei lai uh hi. Nitak sangtuah ciangin zong, akhe mah uh tawh, ciahkik pah vinghvengh uhaa, khuamial zawhta ciang in inn a tungkik panuh hi.\nKo bel, ka innteek lungsim uh tawh oltat pahin, tuatung tawnin ka dualdaap uh banglo in, lawmte ahih uh leh, leengnaa, peemta lungsim tawh navaak pah sinhsenh uh hi.\nTuabang mahin, ka neulai un ko zong, Kaaptelah manglai tan 7-sangah kum thum, Tedim ah tansawm sangah kum thum mah ka kahuh hi. Ka tun tuungun, ka khuano lungsimun hong zolua ahih manin, ka muhkhem peuh uh ko sangin a golzaw, a sangzaw, a hawihzaw, a pilzaw, a siamzaw bangin ka mu pahuh hi. Tuabaanah, Bawda ah om ka hih manun, zingtawh, belbawl, meicih, anhuan, tuitawi, singpuak leh singtenh, puansawp, innphiat aa ki pan, inn aa ka nu leh ka sanggam numeite uh inn nasep teng ka semuh hi.\nTuabek hilo, ka nisim nuntakna uhah, hun ki ciangtanh tawhin ki khua sa ahih manin, hun-awng leh man cihpeuhmah om ngeilo hi. Tua ahih manin, ka lawm, innteekte mai ah ka mai neu semsem uh hi. Ahi zongin hihbang ka hihnate uh, a hawihlam(positive)in ka lathei uh hi.\nInnteek ka tanpihte uh ahih leh, innteek lungsimmah pua uh in, lung muang takin om uh ahih manin, pawlkhatte bang sangkah laplo zah dongin a omthei lai uh hi. Tuabaanah, nitaak ciangin amau hun ngahlua uh ahih manin, nungakte kiangah zawlleng bang, a omthei lai uh hi.\nTuciangin tuabang hunte ka ommuanin ka ngaihsut kikkik ciangin, inn teekte khuasak zia leh dan tungtawnaa a nuntakna un, a hihna ding zahun hi\nlo in; leengnaate in ahih leh, ahihna dingzah uh sangin ahi zawpekpek cihthu, ka phawksann hi.\nTaangthu ih leh-et kik ciangin\nTaanglai pek pana ki pan, Israelte in Pasian teelltuam(chosen people) te bang, kici lianguh hi. Tuabangaa aki cihtheihna ahang, namnih bangin ki khiathei hi. Pawlkhatte in, Israelte nuntak zia leh dan tawh ki zui in, thupha ngah dingmah mahaa aki teeltuam minamte ci’n akhia a om hi. Tua hilo in, Israel mite in, Peemtat(Diaspora) ahihna uh tawh cihmawh gentheihna athuak na panun, ki hingh, ki peek, ki sann tenhtanh na tawh thuak teitai aa thu maanna leh cihtakna siiksanin, amau tungaa piang na khempeuh a hawihlam (positive) vive in lazaw in, hanciamna tawh a khuasakna uh panaa khangto in, nuamsa aa thupha ngahpan a hihna tawh akhia a om leuleu hi.\nIsraelte’ taangthu telgeh, khinghkhai in thuuktak in ngaihsunpha pha lehang, taanglai pek panaa ki pan, akhang akhangin amun amun ah, bawl siatna, huatna, deidanna, gawtna, nualsuatna, paampaihna, mitsiinna, cilphih na, simmawh, zawnsakna, nuaisiahna atuak minamte ana hiuh hi. Genhtheihna tawh thuak tenhtanhaa khuasakna pan thupha ngahpan ahi zaw hi. Ka siapa bangin, Israelte in Peemtaatna tawh a cihmawh a genhthei ding, SILA NAM dingmah mahaa Pasian teeltuamte hi, a ciliang hi. Tuabangteng hangin, THUPHA ngah ding bekbek aa aki teeltuamte ahihloh na a ki telpah hi.\nHihthute hangin, Jewste a hii-nate, a vekpi in ih genzo kei ding zongin, a hampi in ih etpak ciangin, Leitungah a picingsa aa minthangmah mah minamte ahi uh hi. Leitung buppi mimal ii 0.10% bangbek ahih uh hangin, Leitung buppi Chess Champions ii 54%; Nobel Physics Laureates ii 27%; Medicine Laureates ii 27% te ahi uh hi. Jewste in USA mimal buppi ii 2% bangbek ahih uhhangin, USA ii Ivy League Student Bodies ii 21%; Kennedy Centre Honourees ii 26%; Academy Award-winning Directors ii 37%; Business Week list of leading Philanthrophists ii 38%; Pulitzer Prize Winners for Non-fiction ii 51% in, Jewste mah a hileu leu uh hi.\nTulai thupiang tawh ih et ciangin\nUSA, Canada, Europe, Australia, Newzealand, Singapore aa kipan, tu laitakaa Zomite tunna, belhna leh omna gamte in zong, kum zalom 3/4 laipek aa ki pan, leitung muntuam gamtuam panaa ana lal, peemtate ana hiuh hi. Tuate in zong, peemta lungsim a hawihlam vive in la in, hanciamin a khuasak na uh hangin, Leitungah a pilbel, a siambel, a haubel, a lianbel leh a nuamsa belte ana hipah uh hi.\nTuabang gamte aa ana om masa minam(aborigines))te in ahih uh leh, a mau innteek lungsim mah tawh a khuasakna uh hangin, a nunna uh kiam semsem in, aniam semsemte ahi uh hi. Tuabangaa ahih uh ciangin, a kumpite un zong, a cihna ding danguh thei tuanlo ahih manin, a tawpna ah, na khempeuh na khempeuh, a mawkna, a valthong(subsidy)phial vive tawh a huhuh hi.\nTuabangin a kumpite un vaanin ahuai, akhualuh ciangin, a lungsim uhah hanciam nopna lungsim neinawn kilkel lo uh ahih manun, a kumpite tung panbek mah panin a valthongaa angah ding bekbek uh ngenggin a ngakuh hi. Tuabang aa ahihna un, a tawpna ah, a minam acii a manna ding ahi ta hi. Hih thu in, limphatakin a ngaihsut huai mahmah thu ahi hi.\nTuhun ciangin zong, Zomite in mun atuam gamtuamtuamah, Peemta (Diaspora) hihna tawh ih om kawikawi hi. Tuabangaa aki omna ah, ihtun ihbelh gammite bangaa, peemta lung simtakpi mah vomh tenhtanhaa ih khuasakloh khak ding zong, lung hihmawhhuai kasa hi. Banghang hiam cih leh, ih nuntakna sa ahi, cihmawh, genhtheih, zawngkhalna panin aki tung ahi hi. Tu in ah, na khempeuh deihbang bang, olno takin ngahin ne in, dawnin, zanghin, hici zaw leh cihna ding omlo zah dongin ih khuasa hi. Tuabangaa ih hihna tawh, ana teeng masa, ana om masa( aborigine) te ih bat khak lohna dingin, naakpitakin, lutangh na liangaa a ngaihsut huai mahmah thu ahi hi.\nTulaitakaa Israel gamin, a sungaa a teengte bek ii tha bek tawh a dingzo ahi kei hi. Leitung mun citeng, gam citeng aa a om, Isarael Peemta (Diaspora) te ii huhna leh panpihna hangbekmah tawh a dingzo bekte uh ahih baanuh ah, Leitung laaizang ah aki laam sangto, aki tawi sangto zote ahi lailai uh hi.\nTuamah bangin Zomi Peemta(Diaspora)te in zong, Peemta (Diaspora) te lungsim ahawih leh a phate la in sangaa a vomte leh a hanciamte ih hihna ding; tuabang tungtawnin, Israaelte bangmah in, ih Zogam leh ih Zomite a lamsang zo, a tawisang zote ih hihna ding; ih Zogam angak ih mipih, Zomite ii a lamet uh leh a ngenhpi bel uh, ih hih lamtak ih ki phawkloh khak ding zong, alung himawh huai mahmah thu ahi hi.\nEi! Zomi Peemtate in zong, ih ngaihsut ngei nate ahi, Peemta ih cihte in tualmi hilo khualmi, aki nenhniam, aki nuaisiah minam, a cimawh a genhthei minam cihte aa kipan, lungsim neuna tawh ih ngaihsutnate nusia aa, “ PEEMTA TE! THUPHA NGAHTE!- Blessed are those who are Diaspora)”, cih ih nuntakpih theihtek na dingin, kong hanthawn hi. Pu Pau Za Mung\nPrevious: ZAM Thupuak :: 30 Jun 19 (Interview napai ciang)\nNext: Video: Inndawl 2 na pan akiasuk numeino khat leilak atuksukma in kimankha


url: =A (4) veina ZBCA – America Khawmpi nuamtak kizo :: ZOMI DAILY\nposted on 14 July 2016 at 7:15 am Lomkholna: Biakna, News, Zomi\nAni: July 8-10,2016.\nAmun: Denver, CO.\n1. LUNGDAMKOHNA :: A 4 veina Zomi te biakna kipawlna lianpi khat ahi ZBCA pawipi ah hun manpha mahmah nuamtakin kizang thei khin ta ahih manin Topa tungah lungdamna iko masa hi. Anai agamla pan khuapi 30 kimpan in pawisim mi hongpai thei hi. Zin vekpi gawm 600 bang pha hi.\n2. ZINMANG TE :: Speaker dingin – Rev. Dr. JM Ngul Khan Pau te nupa, Rev. Kham Sian Khup leh Lasa dingin Mawibiaklian , Jenny Zen Thian Siang leh Niangboih te hongpai thei uh a thangah huai thei mahmah hi.Tutung in India leh Myanmar pan akisam teng cidam in hongtung kim thei uh hi.\n3. OPENING CEREMONY NUAM TAK IN KIBAWL :: US gam laan leh ZBCA laan (Flag)te kitawi in, pawlpi 28 in ZBCA laan(Flag) tawi ciat in biakinn pi sungah kilut ziahziah a, Lasiam ten lahoih nono hongsa hi. Innteek naupang ten Zogam lapi ahoih mahmah ahi ” Zogam Zomi” cih la action tawh honglak kawm uh a, Rev. Dr.Tun Cin Kap in khau attatna hongnei , avei atak ah Rev.Dr. Ngul Khan Pau leh Rev. Kham Sian Khup ten atpih in kilawm mahmah hi. Pawipi ap thungetna pen Rev. Pau Khan Lian in hongneihsak hi.\n4. DELEGATE NUAM MAHMAH :: Sumzui mizui in delegate kikah a, mi 77 kipha in nuamtak in hun kizo thei hi. Pasian ading leh Zogam Zomi te adingin thuhoih thupha tampi kivai hawm thei hi.\n5. ORDINATION NGAH MI 3 OM :\n1. Rev. Pau Pian Thang – Germany.\n2. Rev. Pau Sian Lal- Kentucky.\n3. Rev. Tual Cin Khup- Washington State.\n6. KIDEMNA TUAMTUAM TE THANGAH HUAI LUA :: Khangno te vaihawmna tawh Solo kidemna, Laisiangtho kidemna, duet kidemna, choir kidemna te om in thangah huai mahmah hi. A khatna piaksawn ding bang hamsa saphial uh hi.\n7. ZBCA IN GEELNA HOIH NONO NEI :: 1. ZBCA huamsungah sihna atuak aom leh abeisa mah bangin kidahpihna $ 15,000 kipia ding hi, Kum 4 nuaisiahte $ 10000 hidinga, kum 4 tungsiah te $ 15000 hiding hi. Hih sih galna sum ngahthei dingte pen sehsuah 1/10 manman in pawlpi ah a khiate hi hamtang ding hi.\n2. Biakinn neihzawh nadingin pawlpi khat in atawmpen biakinn nei thak aomleh $ 2000 ta tawh kihuh ciat dingin geelna kinei a, tulaitakin Biakinn neithak omleh ZBCA gambup mapanna tawh $ 80000- 100000 kikal tawh kihuh zodingin kilamen a, Zogam thak America ah asawtlo in biakinn neithak om ziahziah dingin kilam en hi.\n3.Pastor neilo pawlpi te adingin Kawlgam leh India gampan Pasian nasem muanhuai te kha 6 sung Internship Pastor dan in sapsak dingin kigeel a, pawlpi Pastor neilo te adingin hoih mahmah ding hi cih ngaihsut sakna ahi hi.\n4. Zomi Theological Seminary Kalaymyo ading nasiatakin mapang dingin geelna kinei hi.\nZomi mintawh Laisiangtho sangpan in Zomi Christian University dongah alawhcin theih nadingin ZBCA gambup in thupi takin mapan dingin hoih kisa a, tutung in upna tawh $ 50,000 kim kingah hi. Leitang kuat khat teh $ 100 hidinga, kuat 1000 tukum sungain ngah thei tei tei dingin kilunggulh hi. Zomi akua mapeuh kihel thei den hi.Zomi mintawh Laisiangtho sang thupi mahmah khat ineih theih ding lunggulh mahmah na ahihi.\n8. ZBCA DINMUN NAM 4.\n1. USA gamsunga om Zomi khempeuh in anungta Pasian biakhawm ding.\n2. USA gamsunga om Zomi khempeuh in ihihna Identity limtakin kem khawm ding.\n3. USA gamsunga om Zomi khempeuh in nopna dahna ah kihuai kikep zawhna ding.\n4. USA gamsunga om Zomi khempeuh in biakna tungtawn in Topa Pasian adingin nahoih sem khawm in , Mission nasem khawm in, akisap nana mun ah Zogam leh Zomi te puahkhawm ding.\n9. ZBCA IN KUATE TAWH KIZOM THEI DING :: ZBCA in A-Z kikal sunga om Biakna nam khat peuh peuh in ZBCA tawh akalsuan khopnop leh ZBCA in deidan omlo in kizop pih thei ding a, Pasian leh Minam adingin nahoih sem khawm pah ding hi.\n10. ZBCA IN KUA TE TAWH NASEM KHAWM THEI DING :: ZBCA pen biakna kipawlna hi , ahizongin Minam kipawlna tuamtuam te tawh kisam bangbangin khut kilen in mapang khawm khin ta a, mailam ah zong akisam bangin mapang khawm toto laiding hi. Civil Society tuamtuam ahizongin, Political party te tawh ahizongin Pasian leh Zomi te adingin mapang khawm to zel ding hi.\n11. ZBCA AH PANMUN OB THAK TE:\n1. President- Rev. Kap Khan Mang.( Tulsa)\n2. Vice President- Rev. Dr. Tun Cin Kap.( Pensacola)\n3. Secretary General – Rev. Pau Khan Khai.( Louisville)\n4. Associate Secy Gen – Rev. Pau Khan Lian.( Nashville)\n5. Treasurer 1 – Rev. Tual Khaw Mang. Admin fund.( Denver)\n6. Treasurer 2 – Rev. Ngo Suan Thang- Project fund.(Tulsa)\n7. Accountant – Tg. Pau Lian Tuang .(Fortworth)\n8. Member – Rev. Kai Sian Mang.( Houston)\n9. Member – Rev. Hang Go Thang.( Indianapolis)\n12. ZBCA YOUTH COMMITTEE:\nPresident- Rev. Suan Khan Mung.(Battle Creek)\nSecretary – Rev.Muana Khuptong.( Portland)\nTreasurer – Rev. Hau Suan Mung.(Twinfalls)\n13. ZBCA WOMEN COMMITTEE:\nPresident – Siamah Deih Cing.(Nashville)\nSecretary – Siamah Cing Kang.( San Antonio)\nTreasurer – Nu Dim Lun Niang.(Tulsa)\n14. MUSIC COMMITTEE:\n1. Thawng Khat Suan.(Tulsa)\n2. Gin Sawm Lian.(Pensacola)\n3. Don San Nuam.(Indianapolis)\n4. Lian Sian Khual.(Seattle)\n15. MEDIA COMMITTEE:\n1. Sia Cin Hau Mung.(Tulsa)\n2. Pa Pau Lian Nun.(Ohio)\n16. ZBCA MINTAWH ALL D PAHTAWINA PIA DING :: ZBCA in Kawlgam a tan 10 laivuanna ah All D ngahte pahtawina ks. 1,000,000 akipia toto tu in mi 4 tungah ks. 4,000,000 piakding maban limci mahmah khat kinei hi.\n17. INNTEEK ZINDO TE THUPI MAHMAH :: Innteek pawlpi te pen pawlpi bup in hanciam mahmah uh a, aneu alian in diang ziahziah uh hi, etteh tak mahmah uhhi. Zindo na thaman Laisiangtho sungah aom zahzah ngah takpi dingin ki um mahmah hi.\n18. INNTEEK MANGKANG TEN THA NGAH LUA :: Tutungin Mississippi Avenue Baptist Church ten biakinn akipan akisam khempeuh hong zangsak uh a, Pastor in agenna ah- minam 23 tawh abeisa kum 30 val sung ka nasep khopna ah tutunga Zomi Biakna tawh kasep khop pen thangah pen leh lungdam pen ing ci in Innteek Pastor Rev. Tual Mang tungah genhi. Biakpiakna leh sepdan te thangah mahmah uh ci hi.\nTHUKHUPNA LEH LUNGDAMKOHNA :: Tutungin Kawlgam pan Zomi pawisim mi 20 val hong pha uh a, tha kingah mahmah hi. USA gamsung pan zin vekpi 600 kim phathei hi.\nHihbangin Zogam thak America ah ei pau tawh pawi thupi mahmah ineih theih pen nuam kisa mahmah hi.\nMaikum a 5 veina ZBCA pawipi mundingin Tulsa khuapi muanna tawh akiseh khin ahihi.\nThu hongngetsak leh tha hongpia akua mapeuh tungah nakpi takin lungdamna kongpulaak nuam uh hi.\nPrevious: Myanmar Actor minthang Dwe sihna taktak ahang ki phuangkhia ta\nNext: Malaysia ah innkuan mi 4 Pistol tawh kikaplum\nKimpu leh Kimpi – 6 ~ Hau Za Cin


url: =Hello…. Lamka – 6 : Marching on…and on… ~ Hau Za Cin :: ZOMI DAILY\nHello…. Lamka – 6 : Marching on…and on… ~ Hau Za Cin\nposted on 17 May 2015 at 2:41 pm Lomkholna: Article, Hauzacin\nHello… Lamka – 6 : Marching on…and on…\nHong tung taktakta, hong tung taktakta, Zomi Khawmpi hong tung taktakta. Ka omna pan zing tho in ka iPhone sung ka et leh Zomi Khawmpi sim ding mite Lamka khuapi ah kiphu nainai cih ka mu hi. Zan deuh in hong tung zungzung uh cih ka muh zawh sawt nailo mah hiven, tuni na hipah malam… hih ka gelh laitak bang a ni khat ni kizang khin hita sawnsawn. Zomi marching on…\nA masa pen ka hi diam ciin ka facebook ah mun tuamtuama Zomi omte thusun ka et leh Philippines ah Zomi omte bang kei sang na masa zaw thamtham. Australia pan hong lut te kei sang nakpi taka manlangzaw lai. Ka omna ah 9:00 AM hi ciin ka pulak leh Kabul lama Zomi omte in zingsang 5:30 AM a Livestream en dinga na kimankhin uh hidaihta. US ah lawmte khat bang zan ihmu ngamlo in Lamka khuapi sunga thupiang en nuama na zanhak liang hihtuak hi! Bangbang ahi zongin mihing pumpi sunga sisan pen a bawlpa in amah bek a kiit ding hilo in a mipih a sapih leh a minam, a gam, a lei it dinga a bawl nak hihlua hi cih kilang kasa hi. Itna i cih kibawltawm theih hilo a mihing sisan sunga luang, a DNA ah a omsa hiven maw. Zomi Paunak ah, “Bawng in a ho ngai” cih khawng, “Sial kang leh Sial kang kingai” cih khawngte pen pupa te in ana theihsa uh, amau nuntakna ah a muh teekteek uh, a tuak khak sitset uh pan a gen khiat uh ahih manin dik mahmah hi. Kibatpihte kingai, mipihte kingai, sisan kibatpihte kingai, sung leh pua kibangte kingai… Zomi bek hikei, namdangte in zong amau ho, amau gial kibatpihte na ngai diak uh hi.\nMarching on… banghang in maw? Banghangin mainawt zel ding ihi hiam? Bang lunggulha mainawt ding i hi hiam? Zomi in mailam ah bang lametna nei a mainawt zel ding ahi hiam? I tup leh i sawm, i ngiimna leh i deihna a om kei leh mainawt cih bang om theilo hi. Tu in kua ihih lam kician takin kitheita hanga, bang minam i hiam cih kitel in mite’n kuate hi i hiam cih hong tel panpan uh hi. Lungdam huai. Mite’n Zomi ihih hong tel mahmah uh ciang hong pakta mahmah om dinga, hong haza zong omthei hi. Hong pattah nuam, hong laamsang nuam zong om dinga, hong langpang in hong dal nuam zong om ding hi. Tua pen leitung ngeina hi a, minam khempeuh in tua a nei uh ahi hi. “A gahpha singkung suangtum tawh kideng” a kicih mah bangin Zomi a gahpha leh mite in hong deng nuam tektek ding hi. A gahphalo singkung kuamah in a kinloh mah bangin Zomi a gahpha lo ahih sungteng kuamah in hong phawklo dinga, hong buaipih manlo ding uh hi. A gah a phat taktak ciang bel a gah a ne nuam, a a lo nuam hong tam dinga, a hamphatpih nuam zong hong tam semsem ding hi. Tuni in Zomi singkung bang hileh a gah a pha hiam? A gah a phakei hiam, na khuadak lecin na mu ding hi.\nZomi te koi ah teeng, koi ah nasem, kuate hi uh, bang nasem uh cihte mite in a theih uh ciang hong hopih dan uh kidang ding hi. Hong zahtak pan ding uh hi. Zomi ten zong minam dang i theihte – kua mi, bang sem uh, bangciang hita uh cih i theih ciangin i hopih dan hong kidang hi. Mikangte ahih leh khua mu masa zaw deuh uh hi, ei sang a theih masak zawk uh om cih i tel hi. Mivom te a hih leh a khuamuh uh themkhat mikang tawh teh in ziakai zaw deuh cih i thei hi. Asia gam ah Japan te pen minam khangto masa, theih hau masa, theihnop kibehlap den minam hi cih i thei a; tu laitaka khan cihtaka khang China pen nidangin thauvui bawlkhia masa ahi uh cih i theihsa hi. Khangto ut, pil ut, hau ut uh ahih manin nakpi taka nasema thanuam mahmah minamte hi cih i thei hi. A hanciam a kuhkal manun hiciang a tung uh hi a, leitung gam tuamtuam in amau kiang pan sum leitawi nangawn na la ziahziah uh hi. Hihte i genna pen leitung minam khangto leh madawkte kimu diaka, kidawk diak uh hi. A khangto laitak te zong kidawk mahmah in mite in mitsuan uh hi. A khangto nailote bel hehpihhuai kisa in kipattah nuam, kihuh nuam, kilaamto nuam hi. Laamto lua liang le’ng lah hong makhelh ding kilau, laamto kei lua le’ng lah khantohna nawngkaisak sa zel cih bang zong om hi (eg USA leh Mexico gamte nih bang). Tu in leitung in, minam dangte in Zomi kua hiam, bang hi uh hiam cih hong thei semsemta ahih manin Zomi in a masuan a kalsuanna ah khawllo a tangtak a a pai ngiatngiat ding ahi hi.\nLeitungbup a om Zomi Khawmpi a 3-veina (mikangpau in The 3rd World Zomi Convention) ah thulu ding, ngimna leh tupna kammal dingin “Marching on…” cih hong teel uh hi. “Mainawt zel ni…” “Kalsuan zel ni…” “Khawllo in pai zel ni…” “Tawlngalo in pai zel ni…” cih ciang bang a deihna uh hiding hiam cih i theihpih kisam kasa hi. Ka upmawhna ah Zomi i hih i kitheih bek hunlo in mainawt zel ding, Zomi i hih midangte hong theih bek hunlo in Zomi khempeuh in masuan mazap a ban zom zel ding cihna zong hidingin ka um hi. Minam khat in piangsakpa in hong piangsak hi cih limlim i theih zong a thupi hi a, i theih bek hun hilo in i hihna tawh i kalsuan ding hi cih hong phawksak hi. Shillong sangkah laia “Zogam Hong Paal Ding Hi” cih la Zomi lasiam Tg. Go Lam Thang Hatzaw te in a sak zel uh ka mitkha ah hong kilang dandan hi. Pu Lal Engzauva Ngaihte in Shillong khuasung suk leh to ah Zomi Student’s te mailam khualna tawh a khe guaka a sukvak a tovak a a naute hong pattahna te ka phawk hi. (Tun USA Kansas City ah om laitak) Rev. S. Kap Za Mang Ngaihte te pawl in Zomi sangnaupangte Pasian thu leh Pasian biakna lam ah hong makaihte uh ka phawk mahmah hi. Rev. Dr. JM Ngul Khan Pau in amah Tuiphum khangnote Pastor a sep kawma Zomi bek hilo minam cin Shillonga sangnaupang khempeuh hong makaiha Pasian thu ah an hong vak den nate thupi hi. Tua banga minam dang tawh Zomi kikholhna ah minam dangte kua hi a, Zomi kua hi hiam cih kithei thei hi. Khua tuamtuam, state tuamtuam pan Shillong ah kituahkhop ciang annek kibanglo, duh leh deih kibanglo, gamtat luhek kibanglo, ngeina tawndan kibanglo, nopna dahna hun zatzia kibanglo – tuate in nang kua mi, kei kua mi cih hong kitel sak hi.\nTua ahih leh tuni in bang tawh ‘marching on…’ ding ihi hiam? Bang tawh ‘mainawt zel ding…’ ihi hiam? I hihna bangbang tawh mainawt zel ding hi hang. Zomi hihna pen tawh mainawt ding hi hang. Midang tawh kikholh ciang a kibanglo i neihte pen Zomi i hihna a lak hipah hi. Khuado Bawl i nei a, midangte in na nei lo uh hi. Anlak pawi a neih uh hangin Zomi Khuado tawh kibanglo hi. A hun a kibanglo bek hilo in a deihna kibanglo hi. A zat dan kibanglo hi. A ngimna kibanglo hi. Nau minphuak ciang Zomi te in a pi leh a pu tapsak masa hamtang hi. Leitung ah nau mintap kipia zong Zomi simloh a thei kiommello hi. (Chinese te in bel a zat ngei uh hih tuak napi, tu hun ciang kizang nawnlo hih tuak hi. I kinaihna khat bel ahi bilbel tam, theilo). India gam sungah nau min kitapsak cih kiza ngeilo a Zomi te in i zang hi. Ngeina kibanglo te tawh bangci in minam khat i hi thei dia? Minam khat i hihna a kilahna hi. Nau antawi khawng zong a zang a om hiam kitheilo hi. Mikangte birthday annek khop khawng tuhun ciang leitung khempeuh ah kizang naven Zomi te in naungek a suah ciang a pu leh pi in annekpih in anlim, tuilim na puak masa uh hi. Happy birthday hunma pek in Zomi te in na zangkhin na neikhin cihna hi. Nungak leh Tangval a kiten ciangin moman kingen, mo kilei, cihte a om tek teei hangin i zatzia kibanglo hi. Zomi Ngeina laibu leh research papers te ah sim leng Zomi Ngeina leh minam dangte a kibanglo hi. Pasian hing biakna a kineihma in khanglui biakna kinei ciata Zomi biakna leh midangte a kibanglo hi. Hihte khempeuh in Zomi ihihna hong lak a, tuate kem, zun, puah, a hun zui in lemtuah, bawlpha, nungtasak, mangsak kei leng Zomi a zun, a puah, a khangtosak ihi ding a…. Zomi pen a ‘marching on…’ sak ihi ding hi.\nBanghangin ‘mainawt’ kisam hiam? Banghangin Zomi in a mainawt kisam hiam? A ngeina, a hihna, a zia a tong, a culture and traditions, etc kem in puah in khangtosak in zang kei leh Zomi khangthakte in thei nawnlo in mangsak ding a, midang hihna, ngeina leh zia leh tongte zuiin Zomi hihna mangthang ding hi. Tua pen leitung minam liante in minam neute a zawhdan namkhat hi. Depcip, khangtheilo omsak in amau ngeina zuisak cihte a kithang mahmah hi. Zomi zong a ngeina leh a zia leh tong te minam dangte depcip, liahcip dingin pammaih i sa hi, i phal kei hi. Tua manin zun in, kem in, i mainawtpih zel ding ahi hi. Zomi lasiamte, Zomi laisiamte, Zomi thu leh la theite in Zomi leh Zogam a zun kei leh a mainawtpih ding, a marching on… pih ding omlo ding hi. Tua manin kua ka hiam cih kitheih a, bang ka hiam cih zong kitheih ding ahi hi.\nDay 1: 3rd World Zomi Convention pan ka phawk thute:\nA mun ah ki omlo ahih manin tuipi gal pan internet hong in ka na en uh hi. A thu za in a lim mu in, a aw ka za uh hi. A mun ah omte bangin feeling kinei veve hi. Zomi hong ngaina, hong it, hong deihsak leh hong phawkte lungdam hi. Hong uap, hong ompih, hong tutpih khempeuh tungah lungdam hi. Hong kihel theilo napi phawkna thu leh la hong khakte tungah lungdam hi. Hong kihel sawm napi vai tuamtuam hanga hong kihel theilo te zong lungdam hi. Hong kihel dinga hong kamciam ahi zonga a nungsangah vaidang neia hong pai theilo te zong lungdam hi. Zomi hong phawk kha limlim leh Zomi khantohna, Zomi lim leh mel hong muhpih khempeuh tungah lungdam hi. Zomi kua hi a, Zomi koi ah teeng a, Zomi bang minam hi uh hiam cih a thei hong kibehlap peuhmah ding ahih manin lungdam hi. Media leh press lam ah a mapangte tungah nakpi takin lungdam a, mimal leh pawl a lawm leh gual kiangah a gen,a tangko leh a pulakte kiangah lungdam hi. Sum leh pai tampi beia Zomi a phungvuh leh a minam a puahte amah leh a minam bawlpa in thupha pia ding hi. Ama pianna phungpi nangawn a vuk ngamlo leh a vuk utlo, a vuk theilo a om leh zong mailam ah hunpha om laiveve ding hi.\nHih hunah thupiang tampi hangin Zomi hong kithei to semsem dinga, Zomi mawhpuak leh Zomi hihna hong minthang semsem ding hi. Minthang cih ciangin vangnei, vanglian, vangpha cihna hi a, sahang bang hileh a gial hong gol tektek ta ding cihna hi. Zomi Paunak ah, “Sahangin zong a gial zahtak” a kicih mah bangin Zomi hong minthan semsem leh Zomi khempeuh zong i gial, Zomi i hihna i zahtak semsem ding hong kisam ding hi. Zahtak cih pen zahpih cihna hilo hi. Zahtak cih ciangin i hihna minsia saklo dingin kem, khoi, puah, dal cihna hi. Minam a hong bawlpa in hong bawlna pen nak zahpihhuailo lua a, zumpih nading om lo lua hi. Zahtak dingin kisam zaw kan hi. Na minam na zahpih leh tua minam a hong bawlpa a zahpih na hi a, nang leh nang a kizahpih cihna hi. Amah leh amah a kizahpih mihing kuamah in thusimlo hi. Zomi hihna zahtak in i vang, i minam hihna kemin angtanpih ding hizaw hi. Angtanpih cih ciangin midang tungah va kisial ding, midang tungah va ki show ding cihna hilo in midang tungah, midangte kiangah zong “kei Zomi hi ing,” cih ngam ding hi. Zomi hihna angtang ding hi hang. Zomi i hihna kiphatsakpih ding hilo in angtanpih ding hi hang.\nZomi a hong bawl Pasian hangin i minam a zahtak ding, a zuun ding, a puah ding, a angtanpih dingte i hi hi.\nFacebook ah Zomi Ciamnuih Group khat om in, tua sungah ka sim ngei khat pen pulpit tung pan thugen ding upa khat dingto in khua dakdak in a thugen za dinga a deih (a kap nop, a cihnop) khat pen kikhawmlo ahih cianga, “Ka thugen a ngai dinga ka deihte hong kikhawmlo ahih manin kong gen kei zaw ding hi,” ciin tusuk kik hi ci hi. Ciamnuih a hih hang a gennop om leh kilawm hi. Zomi Khawmpi ah zong hong kihel dinga i lamet leh i upte hong kihel kei khak leh zong a hang om hiding hi ciin theisiam ding hihang. Khawl tuanlo ding hi hang. Zomi pen zanni maha suak hilo a, Zomi pen zan deuh mah a piang hilo in Zomi pen nung deuha kibawlpak, min kiphuakpak hilo hi. Piangsakpa in leitung vantung a bawl cil panin a ngimna omsa tawh apiansak hi a, nang leh kei dal zawh thu tawh akidalzo ding, a kikhaktan zo ding cih banghilo hi. Nang leh kei in i puah kei zongin a puah ding, a zun ding Pasian in hong piangsak lel ding hi. Minam a bawlpa in khat leh nih lungsim leh gamtat bek tawh minam susialo ding hi. Minam khat a langpan leh a langdo cih zong a om thei mah hi.\nMinam khempeuh in amau a it (a minampihte) nei hamtang a, a itlo a galte (minam dangte, kua kua cih bel a tuam) a neih ngeina hi. Leitung\npen gal leh sa a kineihna gam hi a, it leh ngaih a kineihna zong hi. Tua manin hong it om dinga, hong itlo zong om ding hi. Zomi zong tua dinmun pan peng thei tuanlo ding hi. Mihing khat in amah a it dingin midang khempeuh a upmawh leh khial mahmah dinga, tua mah bangin Zomi in zong minam khempeuh, mimal khempeuh in amah a it dingin a tuat, a ngaihsut leh khial mahmah ding hi. Tua bang om theilo hi. Tua manin kidalna, kihonna, kikepna kinei ciat hi. Minam in zong nei a, gam in zong nei hi. A thupi khempeuh in akidalna uh zong thupi hi. A kikihta sim tuak a hih kei leh khat zawzaw in nopneh hi. Zomi pen mite in a nopneh leh Zomi kikepna, kidalna cihtaak nailo cihna hi. A kidalna, a kihonna, a kikepna a thupi semsem leh minam dangte in zong zahtak semsem bek ding hi. A kizahtak semsem leh a kidal ding zong tam semsem ding cihna hi a, a dal ding zong gol semsem ding, khauh semsem ding hi. A tua bang ciangin minam leh gam a thupina leh a minthanna lian semsem pan hi.\nZomi pen mi khempeuh in hong it dingin um keng. Mi khempeuh in zong hong mudah dingin um keng. Hong it leh hong itlo bel Zomi khempeuh in i theih ding, i tel mahmah ding kisam sa ing.\nPrevious: UNHCR Vai theihhuai thu tuamtuam\nNext: “Nu” le Nunnuam ~ Rev. Fr. Damian Dal\nPuCin nalai. Gelh te thupi lua hibang lai gelh siam zomi in na na sung pan hong nak luan mahmah hi.makaai ding a Topa sa thau nilh na hihi zomi a ding lung hiang ken. Zomi makaai ding mipil thu khual mipil vang nang bang mi tam pi kisam hi hang Topan cidam na khan sau na hong pia Ta hen amen\nA siding ka hihlam ka kitheih ciang ~ Deih Tung


url: =I migliori 10 hotel vicino a Private Taxi Khaolak, Khao Lak\nHotel Design a Khao Lak\nResort Golf a Khao Lak\nI migliori alberghi vicino a Private Taxi Khaolak, Khao Lak, Thailandia\nHotel vicino a Private Taxi Khaolak\nKhao Lak 82220, Thailandia\nLeggi le recensioni su Private Taxi Khaolak\n254 di 1.022 strutture corrispondono ai tuoi filtri. Azzera tutti i filtri\nFiltraA qualsiasi distanza da Private Taxi Khaolak\n38 9 Moo 6, Petchakasem Road, Khuk Khak, Khao Lak 82220, Thailandia\n98/9 Moo 5 | Khuk Khak, Takuapa, Khao Lak 82220, Thailandia\n1,4 km da Private Taxi Khaolak\n10/18 Moo 7, Petchkasem Road | Khuek Khak, Takua Pa, Khao Lak 82190, Thailandia\n2,2 km da Private Taxi Khaolak\n54/1 Moo 5 Khukkhak | Takuapa, Khao Lak 82220, Thailandia\n1,6 km da Private Taxi Khaolak\n67/238 Moo 5, Bang Niang Beach | Khuek Khak, Takuapa, Khao Lak 82190, Thailandia\n1,1 km da Private Taxi Khaolak\n1,7 km da Private Taxi Khaolak\n59 Moo 5 | Kukkak, Khao Lak 82220, Thailandia\n1,5 km da Private Taxi Khaolak\n67 / 213 Moo 5, Khuk Khak, Khao Lak 82220, Thailandia\n1,8 km da Private Taxi Khaolak\n33/2 moo6 Khuk-Khak, Takua pa, Phang Nga, Khao Lak 82190, Thailandia\n0,8 km da Private Taxi Khaolak\n6/27 Moo5 Khuk Khak | Tha Kua Pa, Khao Lak 82190, Thailandia\n0,6 km da Private Taxi Khaolak\n26/167 Moo 5, Khuk Khak | Thakua pa, Takua Pa 82190, Thailandia\n40 Moo 6 | Kukkak Subdistrict, Takua Pa District, Khao Lak 82190, Thailandia\n2,0 km da Private Taxi Khaolak\n67/179 Moo 5 Khuk Khak, Khao Lak 82190, Thailandia\n18/1 Moo 7 Nang Thong Beach | Khuek Khak, Takuapa, Khao Lak 82190, Thailandia\n2,9 km da Private Taxi Khaolak\n28/15, Moo 7, Soi Nang Thong Kukkak, Khuk Khak, Khao Lak 82190, Thailandia\n2,8 km da Private Taxi Khaolak\n13/120 Moo 7 | Takuapa, Phang Nga, Khuk Khak, Khao Lak 82220, Thailandia\n2,5 km da Private Taxi Khaolak\n67/62 Moo 5 | Khuek Khak, Khao Lak 82190, Thailandia\n1,9 km da Private Taxi Khaolak\n57 Moo 5 Khukkak, Takaupa, Phang Nga, Khao Lak 82190, Thailandia\n26/25 Moo 7 | Takuapa, Phang Nga, Khao Lak 82220, Thailandia\n61 Moo 3 | Khuk Khak Beach, Khao Lak 82190, Thailandia\n26/3 Moo 7 Tambon Khukkak Takuapa | Phang-Nga, Khao Lak 82190, Thailandia\nNo. 65/19 Moo 5 | Khuk Khak Takuapa, Khao Lak 82190, Thailandia\n30/27 Moo 7, Nang-Thong Beach, Khao Lak 82190, Thailandia\n5/9 Moo 7, Nang Thong beach, Khao Lak 82220, Thailandia\n4/2 Moo 7, Petchkasem Road, Khao Lak 82190, Thailandia\n2,7 km da Private Taxi Khaolak


url: =ZYA News: Min Aung Hlaing le Archbishop Charles Bo kimu :: ZOMI DAILY\nposted on 9 September 2017 at 2:35 pm Lomkholna: News, Zomi, ZYA\nZYA News (August 25) Min Aung Hlaing le Archbishop Charles Bo kimu\nZYA ZUM INN MABAN : ZYA Zum inn mabante Pasian hehpihna leh Zomite piakkhiatna tawh tu in 80% bang a kizo ding hita ahih manin maban omlaite i zawh siangna dingin mimal, kipawlna, pawlpite hanciam khawm lai dinghi hang ci-in i kithum nuam phapha hi. Zum inn lamna dingin kamciam a pia nailo a kua mapeuh in zong ahun lap in nongpiak kim ciatna dingun kong zasak uh hi. Mimal leh pawlpi, kipawlnate a tuamin lunglutna i neih leh anuai avante kisam mahmah in i mimal min, kipawlna, pawlpi min ding leh amangngei nawnlo ding kihelna suak ding cih lunggulhna tawh kong zasak uh hi.\nStep Up (20 kv) meitha hatsakna Ks. 1170000/\nAir con a kitung no. 3 te Ks. 580000/- inn tung inn nuai ading 3 kisam.\nKawtut phah (100) kim khat ciang Ks. 8000/\nTuisiang votsakna (Water Cooler) Ks. 150000/\nNakoih votna (Freeze, a&cJowåm) Ks. 450000/-ZYA\nNEWS TAT MAN ZAKSAK NA : ZYA pan kihawl Kalsim thu kizakna ahi ZYA Weekly News tatman Ks. 2000/- te October kha bei ma in Agentte tungah na piaciat un la, Agentte in ahun lap in ZYA Zum ah nongpuak kimciat nadingun i kizasak hi.\nBAPTIST LEADER SUMMIT 2017 : ZYA in innteek semin Kawlgam sungleh gamdang a om, Zomi Tuiphum pawlpi makaipite Oct 30-31,2017 sungteng samkhawmin tukhawm, nekhawm, dawnkhawm banah mailam Zomi Tuiphumte kimakaih zia ding elh kalsuanzia ding muna ngaihsutnate sungkhawm, kukum khawm dingin kisam ahih manin thuhoih hongpian khiat theina dingin akua mapeuh in thungetna tawh phawkciat dingin i kizawn hi.\n$ AWN 200 WORLD BANK PAN : Kawlgam sungah sum le pai zonna khantohna ding, sum tawh nasepna ahoih semsemna ding (Development Policy Operation) adingin Leitung sum kholna(World Bank) panin akhatveina America $ Awn 200 leitawi dingin thukimna Aug 18, 2017 ni-in suaikai uh hi. Hih sum leitawite pen amet omlo hi a, kum 38 sung adit kik ding banah kum 6 sung kingak bawl thei la ding ci hi.\nSENIOR GENERAL MIN AUNG HLAING LE ARCHBISHOP CHARLES BO KIMU : Kawlggam galkap lianpen Senior General Min Aung Hlaing in Aug 22, 2017 ni-in Nyipyitaw Bayintnaung Guest House ah Kawlgam RC biakna lam ah a lianpen Car-dinal Archbishop Charles Bo tawh kimu khawm uh a, Archbishop Charles Bo in Kawlgam sung kilemna om nadingin hanciamin kitel khialhna kilemlohnate kilem theihna ding lampi zongin hanciam dingin ngetna bawl hi. Kawlgam bupi-in i kisap lianpenin kilemna ahih manin kilemna ding nasepna-ah a mapan khopnopna leh sabuai (Table) khat mahah tukhawmin vaihawm dingin makai khempeuh tung thumna zongnei hi.\nKAWLGAM-INDIA KUNGAH VAI : Kawlgam panin India gamgi Tamu leh Rihkhuate paninKungah (uGrf;oD;) kipuate pen India Kumpi-in phiangsiah (Tax) lak sawmta uh ahih manin tu laitak lampi kikhak tawh kibangin omphotta dih ci uh hi. Ni dang in Tax omse lo in utut in kipua in met mawhlo a, tu in apuak man, vankhia, vanguang man tawh kisum hi ci-in tua lam semte tung panin kiza hi. 2014-2014 kum in Kungah taan 8452.210 kipuato in $ Awn 7.706 kingah in 2015-2016 kumin taan 20379.710 kipuato in $ Awn 16.784 kingah in tu kum 2016-2017 in taan 21492.390 kipua in $ Awn 18.843 kingah hi a, tu tadih in kikhak phot banah zong metlo cihna hi.\nTUISIANGTHO BAWLNA 6 KIKHAK SAK : Yangon khuapi, Mingladon Township sung om tuisiangtho bawlna setzung (Factory) 6te pen Kumpi phalna theihpihna neilo 3 leh tuisiangtho bawl nading tawh kituakin abawllo 2te leh phalna kum/term bei (oufwrf;vGef) 1 te ani ciangtan omlo in kikhak sak a, Kawlgam sungah hih munte pan kibawl tuisiangtho hong zuak uh leh thukhun om bangin thu kibawl ding ci-in tangko uh hi. Kumpi khak tuisiangtho minte 0wD? tmoDo? *lygOD;? A 10 mile, Clever leh Rexte ahi hi.\nYANGON AH TUI BUS TAI TA DING : Yangon khuapi sungah Motor tam lua in Motor kigak cip (Traffic Jam) den ahih manin tua haksatna huhna kawmin, Yangon khuapi sung a luang Hlaing gun tung tawnin tui Bus (Water Bus) tu kha bei kuan lamin kitai sak ta dinga, lam kim Ks. 300 leh lampat pan atawp dong Ks. 500 dingin kipsak banah Hlaing thaza panin Botadaung ciang nai 1 1/2 bek sawt ding a Water Bus 13 tai sak in zumkah hunsungteng in mi 300 pua zote tai sakin sun mi tawm hun sungteng mi 60 tate taisak dingin gelna kinei hi ci-in makaipi Dr. Maung Aung in gen hi.\nAYAWADY GUNPI KHANG : Kawlgam sung a gunlian pen Ayawady gunpi pen tu ni ciang tui khangkhangin gun dung suk ateng khuamite in mun muanhuai zawkna munte ah kisuansak in gen theihna thuak uh hi. Tua lak ah wHwm;OD; Township sungah mipi 5227te xD;csKdifh Township sungah mipi 1692 leh jrif;rl Township sungah inn kuan 1438, mipi 5994te tung ah Kumpi lam panin hunna piakna zong nei uh hi.\nMI ZUAK SIM NUMEI 2 KIMAN : Kachin State, Moe Kaung Township a om Manzuat khua-ah Ma Thi Thi kum 20 pen khua sung panin Daw Nen May kum 42 leh Daw Kyi Swe kum 57te in Myikyina ah niangtui sai ah sem dingin kha sum khakhat Ks. 150000/- sang ding ci-in kha thum ai Ks. 450000/-pia in kha 4 sung innlam tawh thukizak na a omloh ciangin a nute in palik ko uh a, Aug 17, 2017 ni-in Mondalay Bamaw lampi tungah Daw Ne May leh Daw Kyi Swete manin Sen gamah Daw Moe Ye tungtawnin kazuak uh ci hi.\nKIZEP NA VANHOH LOTE : Kawlgam sung a hogn kizuak kizepna vante lak ah anuai ate pumpi cidamna ding hoihlo lauhuai hi ci-in thuneite in pulak khia hi. No Vanmin Company min Itemulavak Day & Zenith Ventures Nigth Cream Sdn. Bhd, Malaysia 1 MEYYONG Seaweed xdkif;bmomjzifhazmfjy Extra Whitening & face xm;ygonf 2 ANGKOR Cucumber GuangZhou Qianya Nono Whitening and Cosmetic Co.ltd, China Nati Wrinkle Package Day Cream+Night Cream\nINDIA GAM TUI CIIN TUNG : India gam Bihar State ah tui ciin tungin mi 127 val in sihlawh banah mipi Awn 10 val in inn le lo nusia uh hi. Tua banah Sazan Dam kitamin khua 10 valte tui dongtuak uh a, Helicopter 2 leh Boat (a&,mOf) 2330 in huhna pia in misite khat ciangin $ 6226 ta a inn kuanpihte pia ding ci-in State Kumpi lam pan pulakna nei uh hi.\nINDIA AH MEILENG TUAHSIA : India gam Delhi khuapi panin Hindu biaknate khua siangtho (Holy City) Haridwar, Uttar Pradesh State zuan atai Meileng khat Aug 19, 2017 ni-in tuahsia in mi 23 si-in mi 123 liam a, tu kum sung adingin Meileng tuahsia anasia 4 na leh Uttar Pradesh State adingin a thumna ci uh hi. Hih bang Meileng tuahsia pahpahna ahang Kumpi lampanin limtak in kan khiatna neih dingin mipi lampan leh Kumpi lam panin gelna thak nei uh a, Meileng hawlpa thusitna nei masa pen ding ci uh hi. India gam pen Leitungah Meileng limzat gam 4 na hi.\nUS TEMBAW LEH NAMGIM PUA TEMBAW : Singapore gam nisuahna lam tuipi tungah Americate neih galkap tembawpi khat leh namgimtui (a&eH) pua tembawpi khat Aug 20, 2017 zing lamin kiphukha in tembawl nasem mi 30 mangthangin mi 5te liam uh ci hi. A mang tembaw nasemte a kizonsan lai tak hi a, US tembaw pen tui piau gei (urf;ajc) dong kihawl suak thei-in namgim tuipua tembawl pen bang ci cih kithei lo ci uh hi.\nRelated: ZYA News: Delhi pan hongnusia Pa Dopi vaidawnna\nLUNGDAMPIHNA : Zogam Hakha khuapi a om ngeina lam kepna zumpi a sem Pa Awn Khan Kap (pension) i zi Nu Ngai Hau Niang (Nu Haupi) in Aug 24, 2017 ni-in amau zum ah Chin State sung a ding alianpen za Asst. Director hongngah ahih manin Zomi numei khat State level ah Topa’n hong tawisang sakin alawmpa munah alawmpa zamah ngah cih pen a om mengmenglo thupha khat hi ci-in lungdampihna ZYA News pan kong pulak uh hi.\nPrevious: Biakinn sungah naupang te kepzia ding ~ Go Lian Kap\nNext: Kalaymyo Khuado Pawi tangthu


url: =Siampi Laibu 11 | Siantongluan.net\nSiampi Laibu 11\nSiampi Laibu 11 |\nTopa in Moses leh Aaron tungah,\n"Israel mite kiangah hih bangin gen un: Hihte pen leitunga om ganhing khempeuh lak panin na nek theih ding uh a nungta ganhing ahi hi.\nGanhingte lak panin a khecin a ka, eknel a hai peuhmah na ne thei ding uh hi.\nAhi zongin eknel haite lak pan hita leh khecin kate lak pan hita leh, note in na nek theihloh dingte uh: Kalaoh in eknel a hai hangin a khecin ka lo ahih ciangin note-a dingin a nin ahi hi.\nSakikh ganhing in eknel a hai hangin a khecin ka lo ahih ciangin note-a dingin a nin ahi hi.\nBilpi in eknel a hai hangin a khecin ka lo ahih ciangin note-a dingin a nin ahi hi.\nVok pen khecin ka ahih hangin eknel hailo ahih ciangin note-a dingin a nin ahi hi.\nNote in tuate sa na ne kei ding uh a, a sisate zong na lawng kei ding uh hi. Tuate pen note-a dingin a nin ahi hi.\n"Tui sunga omte sung panin nek theih dingte: Tuipi sung hita leh gun sung hita leh tui sungah a om phe leh lip a neite peuhmah na ne thei ding uh hi.\nAhih hangin tuipi sung, gun sunga om phe leh lip a neilo, tui sunga a hontat ganhingte leh tui sunga a nungta ganhingte pen note-a dingin a kihhuai ahi hi.\nTuate pen note-a dingin a kihhuai hi ding hi. Note in tuate sa na ne kei ding uh a, a sisate zong na kih ding uh hi.\nTui sunga a omte sung panin phe leh lip a neilo peuhmah note-a dingin a kihhuai ahi hi.\nmumeika, musan nam khempeuh,\nva-ak nam khempeuh,\nvasa-kalaoh, pengpelep, vatawt, musi nam khempeuh,\nkeising, tuimu, gun vakang,\ngam vatawt, tui vatawt, musane,\ngun vapi, gun vazonei nam khempeuh, huihtun, leh bak ahi hi.\n"Khe li tawh a pai, kha a nei ganhing khempeuhte, note-a dingin a kihhuai ahi hi.\nAhi zongin khe li tawh a pai, kha a nei ganhingte khempeuh lak panin leitungah a tuanna dingun a khepek uh tawh kizom ngaltak tawn a neite na ne thei ding uh hi.\nTuate lak panin na nek theih dingte uh: Kauphe kitom nam khempeuh, kauphe zol nam khempeuh, khuangbai nam khempeuh, leh kauphe kisau nam khempeuh ahi hi.\nAhih hangin khe li nei-in kha a nei ganhing dangte khempeuh note-a dingin a kihhuai ahi hi.\n"Hihte tawh note a nin na suak ding uh hi. A sisa a lawng peuhmahte a nitak mateng a nin hi ding a,\na sisa themkhat a pua peuhmah in a puan sawpin, a nitak mateng a nin hi ding hi.\nA khecin a ka ahih hangin eknel a hailo ganhing peuhmah note-a dingin a nin ahi hi. Tuate a lawng peuhmah a nin hi ding hi.\nKhe li tawh a pai ganhingte khempeuh lak panin amau khebom tawh a paite khempeuh note-a dingin a nin ahi hi. Tuate a sisa a lawngkha peuhmahte a nitak dong a nin hi ding a,\na sisa a puapa in a puan sawpin, a nitak mateng a nin hi ding hi. Tuate note-a dingin a nin ahi hi.\n"Leitungah a vak kawikawi, a pai thei ganhingte lak panin note-a dingin a ninte: Savokphual, zusa, innhikpi nam khempeuh,\ntawlbawkpi, tang, tangteuh, leh sehnel gam thankik ahi hi.\nA hontat ganhing khempeuhte lak panin hihte pen note-a dingin a nin ahi hi. Tuate a sisa a lawng peuhmah a nitak mateng a nin hi ding hi.\nTuate a sisa khat peuhpeuh a tukna nate, sing nazat, puan, savun, ippi leh na khat peuhpeuhin a kizang beel khat peuhpeuh hita leh a nin hi ding hi. Tuate pen tui sungah kidiah ding a, a nitak mateng a nin hi ding hi. Tua khit ciangin a siang hi ding hi.\nTuate khat peuhpeuh lei beel khat peuhpeuh sungah a kiat leh, tua sunga om khempeuh a nin hi ding a, note in tua beel na sukham ding uh hi.\nTua lei beel sungah a om a kine thei ding an tungah tua bang tui a tuk leh a nin hi ding hi. Tua bang beel sunga om dawn theih ding peuhmah a nin hi ding hi.\nTua bang a sisa themkhat a tukna peuhmah a nin hi ding hi. Meibung hita leh beelpei hita leh kisuzan ding hi. Tuate a nin hi a, note-a dingin a kihhuai ahi hi.\nAhi zongin tuinak leh tuibem ahih leh a siang hi ding a, ahih hangin a sisate a lawng peuhmah a nin hi ding hi.\nA kivawh ding khaici tungah tua a sisate themkhat a tuk leh, tua khaici a siang hi ding hi.\nAhih hangin khaici tui kidiah a, tua a sisate themkhat tua khaici tungah a tuk leh, note-a dingin tua khaici a nin ahi hi.\n"Note nek theih ding ganhing khat peuhpeuh a sih leh a sisa a lawngpa pen a nitak mateng a nin hi ding a,\na sisa a nepa in ama puante sawpin a nitak mateng a nin hi ding hi. A sisa a puapa in zong ama puante sawpin a nitak mateng a nin hi ding hi.\n"Leitungah a hontat ganhing peuhmah a kihhuai hi a, tuate kinelo ding hi.\nA awmtal peuhmah leh khe li-a a pai peuhmah, ahih kei leh khe tampi a nei, leitungah a pai a hontat ganhing khempeuh, note in na ne kei ding uh hi. Bang hang hiam cih leh tuate pen a kihhuai ahi hi.\nA hontat ganhing khat peuhpeuh tawh nomau mah a kihhuai-in na kibawltawm kei ding uh a, tuate tawh nomau na kininsak tawm kei ding uh hi. Na kinitsak tawm uh leh a nin na suak ding uh hi.\nKei pen Topa na Pasian uh ka hi hi. Tua ahih ciangin note ki-ap un la, kei siangtho ka hih manin note zong siangtho un. Leitungah a bokvak a hontat ganhing khat peuhpeuh tawh note na kininsak tawm kei ding uh hi.\nBang hang hiam cih leh note Pasian ahi dingin Egypt gam panin note a hong pai khiatpihpa pen keimah Topa ka hi hi. Tua ahih ciangin kei siangtho ka hih manin note na siangtho ding uh hi," a ci hi.\nHih pen a nin leh a siang, a nungta ganhing nek theih ding leh nek theihloh ding khenna dingin ganhing leh vasa, tui sunga a pai a nungta ganhing khempeuh, leh leitungah a hontat ganhing khempeuh tawh kisai-in ngeina ahi hi.\nTedim Lai Siangtho / Laibu: Siampi Laibu 11


url: =Pasal khat Hotel saap piaksawmlo in, Telephone khau tungah luaiphei in cimawh :: ZOMI DAILY\nposted on 5 October 2017 at 1:00 am UTC+9:30 Lomkholna: China, News, Sawltak, World\nPasal khat Hotel ah zingtung hi a, ahi zongin Hotel saapding sum piaksawmlo in, Telephone Cable khau tungah luaiphei in ataisimsawm leh vandawn ah awkcip cih China Daily pan kiza hi. China, Guizhou Province sung aom Panzhou Hotel ah abeisa Friday ni in thupiang kici hi.\nPanzhou Hotel ii tawlet “Windows” panin Telephone Cable tungah luaiphei in, agalkhat aom innsang mahmah Building khatdong ah atundong aluaipheisawm ahihi.\nAhi zongin asawmdan in tua alanglam aom Building dongah luaiphei zolo in, alaizang ah awkcip hi. Tualaitak khuasung mipi te’nzong agamtatna galmuh in, Video leh Photo zong kizaihpah ngeingai hi.\nHih Telephone Cable khautawh aluaina pen sangmahmah a, leilak panin vandawn ah 60 metres (Pi 196) bang sang cimawk hi. Media pawlkhat te’n Hotel inndawl 19 na aom Window panin aluaiphei ci uh a, 19 Floor pen sangmahmah khading hi. Ama luaipheina pen Telephone Cable hi in, meitha in ahuptheihloh hangin, atunglian ah Electric Cable zong akikhung hi a, tuate tawh aki sukkhakding lauhuai mahmah cihi.\nA ngaihsut bangin alanglam aom Building dong aluaiphei zawhloh ciangin vandawn ah khawlcip in, aki hotkhiatding ngakin omcip tamawk hi. Tuaciang in Panzhou Firefighers te kizasak in, tua Firefighters te’n honkhiat uhhi.\nVideo: Man stuck mid-air after trying to skip hotel bill using telecom wires between two buildings\nHotel lamsang ah ki kaipheikik in, ki honkhiathei a, ahi zongin thunei te’n mansuakpah uh cihi. Tua vandawn ah acihmawh laitak Video kizaih in Chinese Social Media minthangkhat ahi Weibo tungah ki khahkhia hi. Tua Video pen ki limet mahmah a, a enbekbek 7,350,000 views bang phakhin hi.\nRelated: Malaysia Genting Highland paina Cable Car kialo hi\nPeople’s Daily te’nzong YouTube ah tua Video Clip pen khahkhia uh a, tuciangciang a enpen 904,119 views bang phakhinta hi. Hihpa gamtatna Video panin amukhapeuh in haigamtat mahmah hi ci’n gentek uhhi. Sengam sungah Penglam galkap honkhat omleh kilawm hi 🙂 Sawltak #zomidaily\nPrevious: Indonesia pasalkhat gulpi pi 23 tak asau khattawh kibuangawp in thatlumzo\nNext: The mystery of the Zeroah ~ Dim Lun Zam\nSuanthang Khuptong says\n5 October 2017 at 8:38 pm\nIndia lamten bel laui chilou in ‘luai’ chi ung.


url: =USA, Indianapolis pan Pi Huai Go Lun (Tuikhal, kum 63) in hongnusia :: ZOMI DAILY\nposted on 23 May 2019 at 5:32 pm Lomkholna: Dahpihna, News, ZIUSA, Zomi\nDahpihna Lai Pi Huai Go Lun (Condolence Letter) Zomi Innkuan USA, Inc.\nMangpha Pi Huai Go Lun, Vang Aw Beh, Kum 63 :: Tuikhal Khuami Indianapolis, IN USA gam ateng Pi Huai Go Lun in May 21,2019 in Sin damlohna tawh leitung nun tak napan ongnusia cihthu izaakmanin ZIUSA kipawlna min tawh dahpih na i pulak hi.\nPi Lun pen July,2015 in Pasian lamhonsakna tawh USA ongtung ahihi.Pi Lun pen Zomi Innkuan Indianapolis ah active member kician khat leh USA gamsung Zomi akuamapeuh luang kiphamzawh nading a akivaihawm ZIUSA Genvai ah onglut 04/30/2017 (GV03766) akipan tunidong active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPi Lun tawh anunungpen hunzatkhop ding ong tungding Saturday 05/25/2019, 11:30 AM hun-in Singleton,7602 Madison Ave,Indianapolis,IN 46227 ah (Faith AG) makaih na tawh hehnep hunbawlkhopna kinei dinga Rev.Thang Tom in Pasian kammal tawh hanthotna ong neihkhit ciangin hanmualah tuhna kineidinghi.\nPi Lun ong nusiatna hanga adahakap sangam tanau meltheih khuapih beh leh phung akuamakhempeuh hehnemsiampa kha siangtho in ong hehnem ciatta hen la I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang\nPrevious: A zahtakhuai mi le panmun ~ Lian Tuang\nNext: Politics tawh kisai thu (14) ~ Pau Sian Lian\nAma’ Gam In Bei Hun Nei Lo! ~ Rev. Zam Khat Kham\nChin State, Mindat vanzuakna Market pen Reserve Fund tawh ki lamkikding ~ ZD\nVideo: Unau numei nih inndawl 5 na panin anih un lengkhia in sipah\nMalaysia UNHCR zumpi pan Community makai leh mipi tetung zaksakna


url: =Lampah 14 - Baibal Olcim\n1Rhaengpuei boeih hol uh tih a ol te a huel uh. Te phoeiah pilnam he tekah khoyin ah rhap uh.\n2Israel ca pum he Moses taeng neh Aaron taengah nul uh. Te rhoi taengah rhaengpuei boeih loh, “Egypt kho ah n'duek uh mako, he khosoek ah nim n'duek mai mako.\n3Cunghang dongah cungku ham he BOEIPA loh balae tih he khohmuen la mamih n'khuen. Mamih yuu ca he maeh la om uh pawn ni. Egypt la mael he mamih ham then ngai pawt nim?\n4Te vaengah hlang loh a manuca taengah, “A lu pakhat n'tuek uh vetih Egypt la m'mael uh mako,” a ti uh.\n5Te vaengah Moses neh Aaron tah Israel ca rhaengpuei hlangping boeih kah mikhmuh ah a maelhmai te a buenglueng rhoi.\n6Tedae khohmuen aka yaam khuikah Nun capa Joshua neh Jephunneh capa Kaleb long tah a himbai te a phen rhoi.\n7Te phoeiah Israel ca rhaengpuei boeih te a thui rhoi tih, “Te khohmuen ka paan uh tih ka yaam vaengah khohmuen khaw bahoeng, bahoeng then.\n8BOEIPA he mamih taengah hmae tih mamih he te khohmuen la m'pawk sak vaengah suktui neh khoitui aka long khohmuen te mamih taengah m'paek bitni.\n9BOEIPA bueng te tloelh uh boeh, nangmih loh khohmuen kah pilnam te rhih uh boeh. Amih kah hlipkhup te amih taeng lamloh nong coeng tih amih te mamih kah buh la om coeng. Tedae BOEIPA he mamih taengah a om dongah amih te rhih uh boeh,” a ti rhoi.\n10Te vaengah rhaengpuei pum loh amih rhoi te lungto neh dae ham cai uh. Tedae BOEIPA kah thangpomnah tah tingtunnah dap kah Israel ca boeih taengah a phoe pah.\n11Te phoeiah BOEIPA loh Moses te, “He pilnam loh kai he mevaeng hil n'tlaitlaek uh vetih a khui ah miknoek cungkuem ka saii lalah mevaeng hil nim kai he n'tangnah uh ve.\n12Amih te duektahaw neh ka ngawn vetih ka haek ni. Tedae nang te namtom tanglue la kang khueh vetih amih lakah na pilnu ngai ni,” a ti nah.\n13Tedae Moses loh BOEIPA taengah, “A khui lamloh na thadueng neh he pilnam na khuen te Egypt loh ya saeh.\n14He khohmuen kah khosa rhoek taengah thui uh saeh. He pilnam lakli ah BOEIPA namah na om te a yaak uh tih BOEIPA namah taengah mik neh mik khaw hmu uh rhoi coeng. Nang kah cingmai khaw amih soah pai. Amih mikhmuh ah khothaih kah cingmai tung neh khoyin ah hmai tung la na caeh pah.\n15He pilnam he hlang pakhat bangla na duek sak koinih nang olthang a yaak vaengah namtom loh a thui bal ni.\n16Te vaengah, “Amih ham a toemngam pah khohmuen la BOEIPA loh he pilnam he khuen ham a coeng pawt dongah amih te khosoek ah a ngawn,” a ti uh ni.\n17Thui ham na ti vanbangla ka Boeipa kah thadueng te pomsang mai laeh saeh.\n18BOEIPA tah thintoek a ueh tih sitlohnah khaw puh. Thaesainah neh boekoek khaw a phueih pah dae pa rhoek kah thaesainah te ca rhoek soah khongthum, khongli duela a cawh tih hmil rhoe hmil pawh.\n19Na sitlohnah dongkah boeilennah neh Egypt lamloh tahae hil pilnam na khuen bangla he pilnam kah thaesainah he khodawkngai mai,” a ti nah.\n20Te dongah BOEIPA loh, “Nang ol bangla khodawk ka ngai coeng.\n21Kai ka hingnah la ka om dongah BOEIPA kah thangpomnah he diklai pum ah bae.\n22Egypt neh khosoek ah ka tueng sak kamah kah thangpomnah neh ka miknoek te hlang boeih loh a hmuh. Tedae kai he voei rha khaw n'noemcai uh tih kai ol he hnatun uh pawh.\n23A napa rhoek taengah ka toemngam pah khohmuen te hmu uh pawt vetih kai aka tlaitlaek boeih loh te hmu mahpawh.\n24Ka sal Kaleb tah a khuiah mueihla tloe om tih kai hnukah hnawn uh. Te dongah anih te a pawk ham koi khohmuen la pahoi ka khuen vetih a tiingan loh te te a pang ni.\n25Kol kah khosa Amalek neh Kanaan te thangvuen ah mael laeh saeh lamtah nangmih ham khosoek kah carhaek tuipuei longpuei te paan uh laeh,” a ti nah.\n26Te phoeiah BOEIPA loh Moses neh Aaron te a voek tih,\n27Boethae he rhaengpuei ham me hil nim kai taengah a nul uh ve? Amih Israel ca rhoek kah kohuetnah loh kai taengah a nul uh khaw ka yaak coeng.\n28Kai hingnah BOEIPA kah olphong he amih taengah thui pah. Kai hna ah na thui bangla nangmih taengah ka saii van mahpawt nim?\n29Na hlangmi boeih khuiah capa kum kul lamloh a so hang na soep thil boeih khaw kai taengah na nul vanbangla na rhok te he khosoek ah yalh ni.\n30A khuiah nangmih khosak sak ham ka kut ka phuel coeng dae Jephunneh capa Kaleb neh Nun capa Joshua phoeiah tah te khohmuen la nangmih na kun uh mahpawh.\n31Na ca rhoek khaw maeh la om pawnko na ti uh cakhaw amih te pawk puei vetih khohmuen na hnawt uh te khaw a ming uh bitni.\n32Tedae nangmih tah namamih rhok te he khosoek ah ni a yalh eh.\n33Na ca rhoek te khosoek ah boiva aka dawn la kum likip om uh vetih na rhok a cing hil khosoek ah nangmih kah pumyoihnah te a phueih uh ni.\n34Khohnin la hnin likip khuiah khohmuen na yaam uh vaengkah khohnin tarhing ah a kum dongah khaw hnin at te kum khat la om ni. Nangmih kah thaesainah te kum sawmli na phueih uh vaengah kai kah noihhainah te na ming uh bitni.\n35Kai BOEIPA loh ka thui coeng atah he boethae rhaengpuei boeih taengah ka saii het mahpawt nim. Kai aka tuentah rhoek te he khosoek ah khawk uh tih pahoi duek uh ni.\n36Te dongah Moses loh khohmuen yaam ham a tueih hlang a mael uh vaengah tah rhaengpuei boeih te a taengah rhaeh la rhaeh uh tih khohmuen kawng te theetnah la a khuen.\n37Khohmuen kah theetnah aka khuen hlang rhoek tah BOEIPA mikhmuh kah lucik dongah a thae la duek uh.\n38Tedae khohmuen yaam ham aka cet hlang rhoek khui lamloh Nun capa Joshua neh Jephunneh capa Kaleb tah hing,” a ti nah.\n39Moses loh he ol he Israel ca boeih taengah a thui vaengah pilnam bung bung nguekcoi uh.\n40Mincang ah thoo uh tih tlang som la luei uh. “Amah dae la he, n'tholh uh dongah BOEIPA kah a thui hmuen la cet uh pawn sih,” a ti uh.\n41Te vaengah Moses loh, “Balae tih BOEIPA olka te na poe uh, te thaihtak hae mahpawh.\n42Cet uh boeh, nangmih khuiah BOEIPA a om moenih. Na thunkha rhoek mikhmuh ah na yawk uh mahpawt nim?\n43Nangmih mikhmuh ah Amalek neh Kanaan om lah ko. BOEIPA hnuk lamloh na mael uh dongah cunghang neh na cungku uh ni. Nangmih taengah BOEIPA om mahpawh,” a ti nah.\n44Te vaengah tlang som la luei ham calak uh dae BOEIPA kah paipi thingkawng neh Moses tah rhaehhmuen khui lamloh nong pawh.\n45Tlang kah khosa Amalek neh Kanaan te ha suntla vaengah tah amih te a ngawn uh tih Hormah duela amih te a phop uh.\n< Lampah 13\nLampah 15 >


url: =GZA - Zomi Community Network - Your Network\nPosted by Zomi Community Network on December 20, 2011 at 8:36am in Zomi & Zogam\nGlobal Zomi Alliance (GZA) News & Views\nPermalink Reply by Taang Sianpu on December 20, 2011 at 9:23am\nGZA leh Zomi bup Mailam\nGlobal Zomi Alliance tawh kisai muhna leh ngaihsutnate kikum khawm ni.\n1. "Leitungbup Zomi Makaite" cih thulu nong thuah giap uh pen a ngaihsut huai mahmah thu khat ahihi.\n-"Leitungbup Zomi Makaite mah hi takpi hiam? Kua pi a, kua ci hiam etc..." cih huai tawh kibang hi.\n-Leittung pian zawh Zomi sung ah Leitungbup Zomi Makai cih min a ki vawhngam kuamah a om naikei a, tu a GZA hong pian ciang in a masa pen ahi pah hi. Midang khat peuh, kipawlna khat peuh a vawh ding hi leng zong kilawm i sak ding tuciang ciang a om nailosuak hi. Ahi zong in GZA in Leitungbup Zomi Makaite hihna dinmun hong lak ngam a, Zomi te hong makaih nop pen mihing i khuak ciang bek tawh hong piang hilo a, Pasian' hong khaisi tuhsak a kidawkta hi ding hi. Makaite in zong amau leh amau zong confidence nei uh hi. Leitungbup ah makaihna (leadership) khat peuh ah confidence a neilote in mipi makaih zo taktak lo hi. Confidence neilo makai tampi mah ki om hi. Neilo icih ciang in zong neih theih nading capability & ability nei nailo zong hi zaw mai uh hi. Ahi zong in tu a GZA Makaite in Leitungbup Zomi Makai hong kicih giap ngam uh pen, hangsan kasa a, Zomi-te mailam ding thumu kasa hi. Khasum tawh kicial zong hi beek lo a, a Veina, Pasian' piak thumuhna, a Pilna leh a Siamnate uh hong mipi' a ding in zang takpitna ding in kimin vawhna zong ahih man in lungkim huai in, angtan huai mahmah hi.\n2. Leitungbup Zomi Makai hi thei takpi ding hiam?\n-Zomi makaite in khua khat, party khat, biakna nam khat, pawlpi khat, gam khat ciang bek a ding a sem hilo a, tua mun ah zong a om hilo hi. Leitung bup huam takpi a Asia, Europe, America gam huamte pan in ki kaikhawm ahih man un leitungbup huam takpi ahi hi. Gam khat, khua khat, pawlpi khat, biakna khat makai uh hi ici nuam zong in a hi theilo thu ahi a, leitungbup huam gam khempeuh leh Zogam pan bulpat in hong longkhia ding Zomi leh Zogam khanlawh nading movement akipan toto suak ahih man in angtan huai mahmah hi.\n3. Pasian nasem maw, Zomi makai?\n-Leitungbup ah gam khanto pen leh a picing pen gam in America gam mah ahi hi. Hawmthawhna tampi a om kha ding zongin USA a ban zo ding gam om nailo a, zong om ngei pak lo ding hi. Mangpau kizang in, leitungbup in amau kampau zatpih a, a gam uh ah beel in, inntualzang ding in ki deihtek hi. A diakdiak in gamkhat a ding in Lai Siangtho a bulphuh, Pasian' thu mah a thupi sak leh, sum leh paai laidal tung natawm ah Pasian' hihna a pulak gam ahih manin tudong mah tavai ngeilo in leitungup i makaipi suak to suak hi.\n-Zomi leh Zogam a khantoh takpi nading in Moses te, David te bang in Pasian' sathau nilhna kisam hi. Leitungpilna tawh bang zahtak in aki muang a, pilna sang Doctor thuam sawm a nei phial zong in Pasian' sathau nilhna a ngahlo makai sem nuam leh, minam vei khat i nung zuih tak ngeilo a, lamman hong tunpih zo ngeilo ding hi. Ahi zong in Zomi te khantoh nading lampi hong kipan ta a, Zolai kum 100 cin tawh kituak in Zomi te luang 17 val in a nuntakna uh tawh hong leisak na tungtawn pan hong suak GZA pen, Pasian' sathau nilhna hun leh mun pan hong piangkhia ahi hi. A makai dingte zong party khat makai ciang, kipawna khat makai ciang, khua khat, gam khat ciang hilo in leitungbup level ah Pasian' thupha piak, sathau nilh siampite vive hi lai ahih manin tang lai hun a Israel gam makaih Pasian sathau nilh siampite leh galhangte mahbang in Pasian' in hong teel sak in, hong sehsak hi. Pasian' sehna leh teelna telsiam teelcing pha makaite mipi in teel a, vaipuak zia dngte nial selo in Zomi leh Zogam a itnate uh hong lakkhia makaite in minam makaipi taktak ahih lam uh tangthute ek kak leng zong kimu thei hi.\nPasian' sathau nilhsa Leitungbup Zomi Makaite in Pasian leh Zomi leh Zogam a itna uh tawh a nuntakna uh kham in hong kipia uh ahih man un Zomi te a ding in tangthu maitak a gelh ihi khin zo hi.\nZogam pan kipan in Leitungbup a huam Zomi khempeuh makai ding in Pasian' in lampi hong honsak khinzo ahih man in, Zomi hi ingh akici mimal khat in Thungetna, Thapiakna, Khut kiletkhopna tawh ma pang inkalsuan khawm leng Zomi leh Zogam hong paallun petmah ding hi.\nPermalink Reply by Taang Sianpu on December 27, 2011 at 5:28am\nPermalink Reply by Taang Sianpu on December 27, 2011 at 5:33am\nPermalink Reply by Taang Sianpu on December 27, 2011 at 5:34am\nPermalink Reply by Zomi Community Network on December 29, 2011 at 9:30pm\nIh gelna te ih Pasian in hong thukumpih aa, a khatvei na GZA Makaite Khawmpi (December 14-18, 2011) nuamtak hong zawhpih a hih man in ih biak pa Pasian tungah lungdam thu ihko masa hi.\nLaisiangtho sung ah “A hun a cin ciang in” cih kammal muntampi ah ih mu hi. Leitung khuahun te hong kihei toto in, Cope Centennial Jubilee Celebration (November 2010) khawmpi sung in Global Zomi Alliance (GZA) hong kipan khia hi. Tutung in makaite khawmpi a khat veina nuamtak ihnei thei khinta aa, hong pai makai khempeuh leh mipi te kilawp mahmah hi. “A nungta Pasian bulphuh in Zomite ki pumkhat aa a bucing khantohna neihding” ki lunggulh mahmah ta cih teltak in kimu theihi. Khawmpi sungah, tu aa kipan na sepkhiat ding ki thupi sak hi. Sep khiat pah ding leh, mailam aa sepding gelna tampi kinei aa, tua te Report #2 ah kong pulak ding hi.\nGZA Khawmpi tawh kisai mipi tung aa zaksak na khen 2 khen 3 suah in kong taangko ding hi. Tutung aa pen Report #1 a hihi.\n1). December 13, 2011 ni zintun ni hi aa, khawmpi hong kah makai te a vekpi phial mah in hunlap tak in hong kitung hi.\n2). GZA Central Committee 6 te sungpan in Dr. Pau Khan En, Bishop Dr. Felix Lian Khen Thang, Dr. Do Suan Mung leh Dr. Chin Do Kham te hunlap tak in khawmpi bupsung kihel thei uh aa, nasepna leh innkuan vai tuamtuam te hangin Dr. Gin Khan Khual leh Dr. Ngul Khan Pau (JM Paupu) te hong kihel theilo uh hi.\n3). Khawmpi kahding aa a kisam Standing Committee 15 sung aa member te leh a tuam aa a kisam Zomi sungpan ih muan ihsuan makai tuamtuam te a kigawm in 345 khawmpi ah hong kah thei uh aa, hongpai makai khempeuh in zong Zomite ki pumkhat aa a bucing khantoh nading lunggulh na leh veina takpi tawh hong kihel ciat uh a hih man in khawmpi hunsung khempeuh lawptak in thu kikupna ki nei ziahziah hi. India lam Zomi te sungpan Rev. Dr. Luai Chin Thang, Sia Dal Sian Pau (Ph.D. cand.) leh Rev. Go Khan Pau te hong kihel thei uh hi. Zomi leh Zogam veina tawh Singapore pan zong mi 6 hong kihel thei uh hi.\n4). Local (Innteek) Hosting Committee kinei aa, a maute lawptak aa ma hongpan na hang un ih khawmpi a lawhcing ih hihi. Local Hosting Committee ah makai hongsep sak Rev. Go Za Nang leh committee member khempeuh tungah ih lungdam mahmah hi.\n5). Lasa siam Stephen Vocal Band te, Fishers Quartet te, Bethel Bible College (AG) numei quartet te, Zomi Idol 2011 aa a khatna pan a thum nadong a ngah lasa siam te, Cing San, Lengtong Pauno, Lengtong Kam Khen, T.S. Khai, Cingpi, San Lun, ZOMUS group, Siamsin khangno te, lapawl tuamtuam te leh music tumsiam Farcon Band leh Ever Smile Band te ban ah lasiam leh lamsiam mimal leh group tuamtuam te in ih khawmpi hong etlawm leh nopci sak mahmah uh hi.\n6). Khawmpi sung khempeuh ah Recording Secretary 3 (Rev. Cin Lian Sum, Siama Ciin Khan Cing leh Sia Gin Khan Suan) kiseh aa a mauteng in a kigen thute khempeuh limtak in laisung ah hong ciaptehsak uh hi.\n7). Khawmpi sung khempeuh sunhun leh nitak hun a vekpi in Video kila aa, a phual mah ah video te kilei thei pah hi.\n8). Pulpit lam a etlawm theithei dingin siama Ciang leh a lawmte ih nasia tak in hong zepsak uh aa, ih khawmpi hong thupi suahsak tuam mahmah hi.\n9). Sunsung makaite meeting khempeuh Agape AG pawlpi ten innteek sem in biak inn hongzangsak uh aa, pawlpi mite in zin hongdo, an hong huansak, niangtui hong bawlsak in, khualpan zin pawl khat zong zin hong tungsak lai uh a hih man in, lungdam na lian mahmah hi.\n10). Khawmpi sung nitak sim aa mipi tawh biakpiak na, lasakna leh thugen na khempeuh ZBCM huangsung ah kinei aa, a mun tangzai in a zat nuam mahmah hi. ZBCM tungah lungdam na lian hi.\n11). ZYA te in Information leh transportation lam ah nasia tak in ma hongpang uh hi. Siamsin te in zinmuak na lam ah ma hongpang uh hi. Veng hausa te leh papi pawl khat te in Security hong sepsak uh aa, ah uniform uh tawh hong etlawm mahmah uh hi. Zosiam te in khawmpi sung khempeuh aa damlo te aa ding in zatui zaha leh mimal tawh sun leh zan in ma hongpang uh hi.\n12). Chin Taungtan Hotel (Ko Ko Thang) ten Central Committee member teng FREE in zin hong tungsak uh hi. Sun leh zan in mei kingah, kisil nading tuisa kingah, room khempeuh ah wrireless internet kingah aa, zintun nuam kisa in ki lungdam mahmah hi.\n13). Taung Zalat tuisiang bawlna company pan in, khawmpi sung tuisiang free in hongpia uh aa ki lungdam mahmah hi.\n14). Nitak sim in mipi tawh lawptak in biakpiak kikhopna ki neiden aa, a tawpna nitak bang a tawmpen mipi tulsawm (10,000) sang tawmzaw loding hi ci in ki ciamteh hi.\n15). Khawmpi nuamtak neih theih nading aa kumpi lampan phalna hong ngahsak sia Gin Khan Pau leh, kumpi lamtawh kisai vai khempeuh ah ma hongpang ZRDP makai pa Vum Za Nang tungah lungdam ihko hi.\n16). Khawmpi sunhun sung ah Kalay district aa police a lianpen pa zong hongpai aa khamtheih guihtheih a kizuak loh a kizat loh nading in pastor te tawh na semkhawm ding hihang ci in hanthot na leh zotna thugen na hong nei hi.\n17). Khawmpi Program te attachment file tawh hong khak ing. Download le cin ki en thei hi. Khawmpi photo (man) pawl khat zong hong khak ing.\nMipi zakding aa kilawm thute a banban in Report #2 leh #3 sungah kong pulak toto ding hi. Hih lai a simkha mimal khempeuh tungah ih Topa kiangpan hongpai thupha namkim hongtung tahen.\nGZA Central Committee tangin,